20:00 / 31.12.2018 1657 pdf Ўқиш режими + -\nПайғамбар соллаллоҳу алайҳи васаллам ҳаждан Зулҳижжа ойидан беш кун қолганда қайтиб келдилар. Янги, 11-ҳижрий йилнинг биринчи ойи – Муҳаррам ҳам ўтди. Сафар ойининг охирига келиб, душанба куни у зот соллаллоҳу алайҳи васалламнинг хасталиклари бошланди.\nОламларнинг сарвари, охирги замон Пайғамбари Муҳаммад мустафо соллаллоҳу алайҳи васалламнинг беморликлари оғирлашиб қолганда Оиша онамизникида қолишга оналаримиздан ижозат сўрадилар. Улар ижозат беришди.\n«Набий соллаллоҳу алайҳи васаллам бемор бўлганларида аёллари орасида (навбат ила) айландилар. У зот:\n«Мен эртага қаерда бўламан? Мен эртага қаерда бўламан?» дер ва Оишанинг уйига ошиқар эдилар. Менинг куним бўлганда сокин бўлдилар».\nБухорий ва Муслим ривоят қилганлар. Муслимнинг лафзида:\n«Менинг кунимни излаб, «Мен бугун қаердаман? Мен эртага қаерда бўламан?» дер эдилар. У зотга Оишанинг куни кеч келаётгандек туюлар эди. Менинг куним бўлганда Аллоҳ у зотни кўксим билан бўйним орасида қабз қилди».\nУшбу ривоятдан Расулуллоҳ соллаллоҳу алайҳи васалламнинг бемор чоғларида ҳам Оиша онамиз розияллоҳу анҳонинг ҳузурларида бўлишга қанчалар ошиққанликлари равшан кўриниб турибди. У зот Оиша онамиз розияллоҳу анҳонинг ҳужраларига етиб келишлари билан кўнгиллари жойига тушиб, тинчландилар.\nАна шу вақтдан бошлаб, Расулуллоҳ соллаллоҳу алайҳи васалламнинг беморликларига асосан Оиша онамиз розияллоҳу анҳо қарай бошладилар. Шунинг учун ҳам Расулуллоҳ соллаллоҳу алайҳи васалламнинг вафот этишларидан олдинги ҳолатлари, гап-сўзлари Оиша онамиз розияллоҳу анҳо томонларидан ривоят қилинади. Буларнинг барчаси у кишининг фазллари рўйхатига ёзилиши турган гап.\n«Пайғамбар соллаллоҳу алайҳи васалламнинг менга суяниб туриб:\n«Аллоҳим! Мени мағфират қилгин. Менга раҳм қилгин. Мени рафиққа етиштиргин», деганларини эшитдим».\nПайғамбаримиз соллаллоҳу алайҳи васаллам бу дуоларни хасталиклари даврида, Оиша онамиз розияллоҳу анҳонинг ҳужраларида ётганларида қилганлар.\nПайғамбар соллаллоҳу алайҳи васалламнинг «Мени рафиққа етиштиргин» деганларидаги «рафиқ»дан мурод, фаришталарнинг олий тўпламидир. Улар Рафиқи Аъло дейилади.\nАммо бундан «Пайғамбаримиз соллаллоҳу алайҳи васаллам беморлик пайтларида ўзларига ўлим тилаган эканлар», деган хулосага келмаслик лозим. Ўзига ўлим тилаш жоиз эмас. Пайғамбаримиз соллаллоҳу алайҳи васаллам ножоиз ишни зинҳор қилмаганлар. Бу ердаги гапларининг маъноси «Вақти-соати етиб, вафот этганимда мени Рафиқи Аълога етиштиргин», деган истакдир.\nИмом Бухорий, Муслим ва Термизийлар Абу Мусо розияллоҳу анҳудан ривоят қиладилар:\n«Расулуллоҳ соллаллоҳу алайҳи васаллам бемор бўлиб, оғирлашиб қолдилар. Бас, у зот:\n«Абу Бакрга амр қилинглар, одамларга намозга ўтсин», дедилар.\n«У юмшоқ одам, агар сизнинг мақомингизга турса, одамларга намоз ўқиб бера олмайди», деди Оиша.\n«Абу Бакрга амр қилинглар, одамларга намозга ўтсин», дедилар у зот. У яна ўз гапини қайтарди.\n«Абу Бакрга айт. Одамларга намоз ўқиб берсин. Албатта, сиз(аёл)лар Юсуфнинг соҳибаларисиз», дедилар у зот.\nБас, унга хабар келди ва у Расулуллоҳ соллаллоҳу алайҳи васаллам ҳаётликларида одамларга намозга ўтди».\nАбу Бакр Сиддиқ розияллоҳу анҳу кўнгли юмшоқ, намозда кўп йиғлайдиган киши эдилар.\nБу ҳолни яхши билган қизлари Оиша онамиз мазкур васф соҳиби бўлган оталари – ҳазрати Абу Бакрнинг Пайғамбаримиз соллаллоҳу алайҳи васалламнинг мақомларида туриб намозга ўтишлари мақсадга мувофиқ бўлармикан, деган мулоҳазага келдилар ва бу мулоҳазани у зотга айтдилар.\nПайғамбаримиз соллаллоҳу алайҳи васаллам худди Оиша онамизнинг гапларини эшитмагандек, яна аввалги гапларини такрорладилар.\nОиша онамиз «Пайғамбар соллаллоҳу алайҳи васаллам беморликлари туфайли гапимни яхши эшитмадилар», деб ўйлаб, ўзларининг аввалги гапларини такрорладилар.\nШунда Пайғамбаримиз соллаллоҳу алайҳи васаллам мазкур ишни Оиша онамизнинг ўзларига топширдилар. «Сен Абу Бакрга айт, одамларга намоз ўқиб берсин», дедилар.\nШу билан бирга, аёлларда шунга ўхшаш тасарруф олдиндан борлигини эслатиб, «Албатта, сиз аёллар Юсуфнинг соҳибаларисиз», дедилар.\nЮсуф алайҳиссаломнинг қиссаларида аёлларнинг турли тасарруфлари ҳақида сўз кетган. Жумладан, Миср Азизининг хотини ва унинг тасарруфлари баён қилинган. Чунки ўша аёлнинг зоҳирда бир ишни қилиб, ботинда бошқа нарсани кўзлагани бор. У зоҳирда уйига аёлларни чақириб, меҳмон қилади. Аммо аслида уларга Юсуф алайҳиссаломни кўрсатиб, ҳайрон қилмоқчи бўлади.\nОиша онамиз розияллоҳу анҳо ҳам бу мақомда «Абу Бакр юмшоқ кўнгилли одам», демоқдалар, аммо аслида бу гапнинг замирида «У имом бўлса, одамлар тарқалиб кетармикан», деган маъно бор эди.\nИмом Муслим Оиша розияллоҳу анҳодан ривоят қиладилар:\n«Мен ҳеч бир набийнинг дунё ва охиратдан бирини танлаш ихтиёрига қўйилмагунча ўлмаслигини эшитиб юрар эдим. Пайғамбар соллаллоҳу алайҳи васалламнинг вафотларидан олдинги хасталикларида овозлари хириллаб қолганда:\n«Аллоҳ неъмат берган набийлар, сиддиқлар ва шаҳидлар билан бирга. Улар қандай ҳам яхши рафиқлар!» деганларини эшитдим. Ана ўшанда у зотга ихтиёр қилиш вақти келганини англадим».\nИмом Бухорий ва Муслимлар Оиша розияллоҳу анҳодан ривоят қиладилар:\nРасулуллоҳ соллаллоҳу алайҳи васаллам соғлик чоғларида:\n«Ҳеч бир набий жаннатдаги ўз ўрнини кўрмай туриб, ихтиёрига қўйилмай туриб, зинҳор қабз қилинмаган», дер эдилар. Расулуллоҳ соллаллоҳу алайҳи васалламнинг ўзларига (ўша ҳолат) келганда, бошлари сонимда турганда у зот бир муддат ҳушларидан кетдилар. Сўнгра кўзларини очиб, шифтга тикилдилар ва:\n«Аллоҳим! Рафиқи Аълога», дедилар. Шунда «У зот бизни ихтиёр қилмаётирлар», дедим ва соғлик вақтларида зикр қилган гапларининг нималигини билдим. Расулуллоҳ соллаллоҳу алайҳи васаллам сўзлаган охирги сўз:\n«Аллоҳим! Рафиқи Аълога», дейишлари бўлди».\nБухорий Оиша онамиз розияллоҳу анҳодан ривоят қиладилар:\n«У зотнинг олдиларида сувли бир мешча ёки коса бор эди. У зот қўлларини сувга солиб, юзларига сурта бошладилар ва:\n«Лаа илааҳа иллаллоҳ. Албатта, ўлимнинг сакароти бор», дер эдилар. Кейин қўлларини тик қилиб, «Рафиқи Аълога», дея бошладилар. Охири қабз бўлиб, қўллари осилиб тушди».\nБу «Мен Аъло Рафиққа, Аллоҳнинг ҳузурига кетмоқдаман», деганлари эди. Шунинг учун ҳам тушунган доираларда Пайғамбаримиз соллаллоҳу алайҳи васалламга нисбатан «ўлим» ва «вафот» сўзлари ўрнига «Рафиқи Аълога интиқол қилдилар» истилоҳи ишлатилади.\nУ зот ана шундай ҳолатда турганларида қабзи руҳ қилиндилар, қўллари пастга тушди. Одам боласининг афзали, пайғамбарларнинг охиргиси, оламларнинг Сарвари бўлган зот ана шу тариқа фоний дунёдан боқий дунёга ўтдилар.\nБу ҳодиса ҳижрий ўн биринчи сана, ўн иккинчи Робийъул аввал, душанба куни заволдан кейин бўлди. Ўшанда у зоти бобаракотнинг ёшлари олтмиш учда эди.\nОиша онамиз розияллоҳу анҳо ниятларига яраша охиригача Расулуллоҳ соллаллоҳу алайҳи васалламнинг муҳаббатлари ва хизматларида бўлдилар.\n16:10 / 31.12.2018 819\n21:40 / 31.12.2018 2675\n1958 11:20 / 08.01.2019\nIIIҲафса бинти Умар розияллоҳу анҳо нубувват хонадонига янги аъзо бўлиб келганларида у ерда Савда онамиз ва Оиша онамиз бор эдилар. Ҳафса бинти Умарнинг оталари давоми...\n816 13:30 / 16.03.2019\nМен жуда рашкчи аёлман\nРасулуллоҳ соллаллоҳу алайҳи васаллам бу фидокор саҳобияни ўзига яраша тақдирлашга қарор қилдилар. Унга уйланмоқчи ва унинг бошига тушган қийинчиликларни давоми...\n1666 16:00 / 07.08.2019\nМаймуна бинти Ҳорис розияллоҳу анҳонинг савоб ишга шошилишлари\nРасулуллоҳ соллаллоҳу алайҳи васалламнинг завжаи мутоҳҳараларининг ададлари кўп бўлгани бутун бошли қабилаларни бирлаштиргани, уларга хайру барака бўлганини давоми...\n627 17:07 / 04 март\n2854 09:15 / 29 март\n333 15:55 / 28 март\n33468 11:58 / 10.10.2018\n41288 11:56 / 10.10.2018\n988 15:03 / 10 март


Даъват аҳлига инсоф билан ёндошайлик (2) | Ислом Нури\nДаъват аҳлига инсоф билан ёндошайлик (2)\n2067 марта кўрилган\nУчинчи: Адолат ва инсоф билан ёндошиш\nБиринчи навбатда, севикли ёшларимизни, шариат илмидан таҳсил олаётган толиби илмларимизни ва умуман содиқ даъват соҳибларига муҳаббат қўйган ҳар бир кишини огоҳлантириб қўйишим керакки, улар ўзлари ихлос қўйган даъватчиларга бўлаётган ҳужумлар туфайли расмий уламо ва даъватчилар ҳамда диний идорага тобеъ бўлган имомлар шаънида ҳар хил бўлмағур гап-сўзлар қилишдан эҳтиёт бўлсинлар.. Ҳазир бўлинг.. Чунки, ҳужумлар фақат норасмий даъватчиларгагина эмас, балки расмий-у норасмий ҳолда ҳаракат қилаётган барча содиқ даъватчиларга қаратилган!! Мен Аллоҳ учун айтаманки, Ал-Азҳар Мисрда раббоний уламолар ва содиқ даъватчиларнинг мустаҳкам қалъаси бўлиб келган ва шундай бўлиб қолмоқда. Ҳозирда Ал-Азҳарни вайрон қилишни, обрў-эътиборини ер билан битта қилишни истамоқдалар. Ҳатто, айрим газеталар саҳифаларида Ал-Азҳарнинг рамзлари бўлган уламолар ва ҳақ сўзни айтувчи фозил шайхларига турли бўлмағур сўзлар билан тил теккизаётганларига гувоҳ бўлмоқдамиз.\nЁшларимизни, шогирдларимизни огоҳлантираман, бу улуғ уламолар шахсиятларига тил теккизмасинлар. Зеро, биз ҳақиқий уламоларни ҳар доим улуғлаймиз, ҳурматларини жойига қўямиз, агар хорланиб қолсалар ва хатога йўл қўйсалар, уларга раҳм-шафқат кўзи билан қараймиз. Аҳли сунна вал-жамоанинг манҳажи шудир.\nБиродарим, – Аллоҳ сизу бизни Ўзининг розилигига муваффақ қилсин ва Ўзидан ҳақиқий қўрқадиган ва тақво қиладиган кишилардан қилсин, – шуни яхши билингки, уламоларнинг гўштлари заҳарлидир, уларни чайнашдан ҳазир бўлинг! Аллоҳ таоло одатда уларни камситувчи кимсаларнинг пардаларини йиртиб ташлайди, уламоларга тил теккизадиган ва улар шаънини булғайдиган кимсани Аллоҳ таоло ҳали ўлмасидан туриб қалбининг ўлишига мубтало қилади.\nБиз Миср, Саудия, Урдун, Яман ва умуман ер юзининг ҳамма жойидаги расмий ва норасмий фаолият кўрсатаётган ҳақиқий уламолар ва содиқ даъват соҳибларини улуғлаймиз ва эҳтиром қиламиз. Аҳли сунна вал-жамоанинг манҳажи шудир. Бироқ, шу билан бир қаторда, муҳтарам шайхларимиз ва уламоларимиздан биронталари агар Қуръон ва Суннатга зид келувчи гапни айтса, унинг ҳурматини сақлаган ҳолда, ўша сўзини қатъиян рад қиламиз. Зотан, биз уламолар шахсига сиғинмаймиз, шайхларга ибодат қилмаймиз, даъватчиларга топинмаймиз, балки Ўлмас ва Барҳаёт Зотга ибодат қиламиз. Бизнинг мезонимиз шуки, ҳақни танигин, унинг аҳлини таниб оласан. Зеро, ҳақиқат кишилар билан танилмайди, аксинча, кишилар ҳақиқат билан таниладилар.\nАгар расмий шайхларимиз ва имомларимиздан биронталари ҳақ сўзни айтса, унинг сўзини бошимиз ва юрагимизга қўйиб, кўзимизга суртиб қабул қиламиз. Аммо, агар ўзимиз муҳаббат қўйган уламолардан биронталари ҳаққа зид гапни гапирса, унинг сўзини қатъиян рад қиламиз. Адолат шудир, инсоф шудир. Агар Ал-Азҳар ёки диний идора вакили бўлган расмий шахс минбарга чиқиб олиб, Қуръонни тўғри ўқий олмаса, саҳиҳ ҳадис билан заиф ва тўқима ҳадисни ажрата олмаса, биз унга: «Йўқ! Сиз гарчи магистрлик ё докторликни ёқлаган киши бўлсангиз ҳам, Расулуллоҳ соллаллоҳу алайҳи ва салламнинг минбарларига кўтарилишга ҳали лойиқ эмассиз! Сиз ҳали уламоларнинг дарсида ўтириб, носих ва мансух, мужмал ва мубайян, далил ва унинг даражалари, ом ва хос нималигини ўқиб-ўрганишингиз керак экан», деймиз. Илм талаб қилиш – амалли уламолар ҳузурида ўтириш билан, ҳақ аҳли бўлган мусаннифларнинг китобларини мутолаа қилиш билан ҳосил бўлади. Салафларнинг илм талаб қилишдаги манҳажлари шудир, то қиёматгача илм ҳосил қилишнинг энг намунавий йўли шудир.\nШотибий раҳимаҳуллоҳ айтадилар: «Илм таҳсил қилишнинг энг фойдали йўли иккита:\nБиринчиси: Юзма-юз ўтириб ўқиш, яъни толиби илм устози ва шайхи олдида ўтириб, унинг дарсига қулоқ солади. Аллоҳ таоло унга устози олдида бошқа пайт очилмайдиган нарсалар мағзини очиб беради.\nИккинчиси: Аҳли илм бўлган мусаннифларнинг китобларини мутолаа қилиш. Шарти шуки, толиби илм аҳли илмларнинг истилоҳларини яхши тушунадиган бўлиши керак.\nИлм аввалда кишиларнинг қалбларида эди, сўнг китоблар бағрига кўчиб ўтди, энди уларнинг калити кишилар – яъни уламолар – қўлларидадир, уни аҳли илмлардан олмоқ зарурдир».\nЗамонамиз аҳли сунна имомларининг энг буюкларидан бири бўлмиш шайх, аллома, Саудия Арабистони мамлакатининг собиқ расмий бош муфтийси Абдулазиз ибн Боз раҳимаҳуллоҳнинг гувоҳликларига кўра, замонамизнинг ҳадис илмида энг олим кишиси шайх Албоний раҳимаҳуллоҳ эдилар. Ибн Боз раҳимаҳуллоҳ шайх Албоний ҳақларида: «Ҳозирги даврда ер юзида Расулуллоҳ соллаллоҳу алайҳи ва салламнинг ҳадисларини шайх Абу Абдурраҳмон ал-Албонийдан кўра билувчироқ бирон кишини билмаймиз», деганлар.\nҚани, ким айтади, шайх Албоний қандай мансаб эгаси бўлганлар?! Албоний қандай шаҳодат (диплом)ларга эга бўлганлар?! У кишининг вазифалари соатбай эди! Шайх Албоний биронта ҳам расмий шаҳодатга эга эмасдилар! Лекин, илм Аллоҳнинг фазли экан, уни Ўзи истаган кишисига берар экан!\nКим айтади, Имом Абу Ҳанифа қандай шаҳодатга эга бўлган?! Имом Молик қандай шаҳодатга эга бўлган?! Имом Шофиий қандай шаҳодатга эга бўлган?! Имом Аҳмад қандай шаҳодатга эга бўлган?! Уларнинг шаҳодатлари шу эдики, улар илмни буюк уламолар қўлларида ўқидилар, еру осмонлар Парвардигорига ихлосли бўлдилар, шу боис Аллоҳ таоло уларга илмни фатҳ қилди! Парвардигоримиз: «Аллоҳдан қўрқингиз! Аллоҳ сизларга (дунё ва охиратларингизни ислоҳ қиладиган илмни) билдиради. Аллоҳ ҳамма нарсани билувчидир» (Бақара: 282), демаганми, ахир?!!.\nАбдуллоҳ ибн Масъуд розияллоҳу анҳу: «Мен ўйлайманки, киши ўқиган илмини қилган гуноҳи сабабли унутади», деб айтмаганларми, ахир?!!\nИмом Молик Имом Шофиийга: «Эй Шофиий, мен Аллоҳ сизнинг қалбингизга бир нурни солганини кўрмоқдаман, сиз энди уни маъсият зулмати билан ўчириб қўйманг», деб айтмаганмидилар?!!\n«Бу Аллоҳнинг фазлу марҳамати бўлиб, уни Ўзи хоҳлаган кишиларга ато этур. Аллоҳ улуғ фазлу марҳамат соҳибидир» (Ҳадид: 21).\nУммат ҳозирда жуда катта синовдан ўтмоқда, оқил кишилар бунга огоҳ бўлишлари зарур!\nНима учун бизни айбламоқдалар, турли йиғин ва муносабатларда бизга туҳмат тошларини отмоқдалар?!!\nАйбимиз – биз одамларга фақат ўлим ҳақида гапирар эканмиз, одамларга фақат дўзах ҳақида гапирар эканмиз!! Хўш, бунинг нимаси айб экан?!!\nАхир, Пайғамбаримиз соллаллоҳу алайҳи ва саллам: «Лаззатларни кесувчи (ўлим)ни кўп эсга олинглар!», демаганмилар?!! (Термизий (№2308), Насоий (4/4) ривоятлари, Албоний «Ирвоул-ғалил»да (№682) саҳиҳ санаган).\nБу Набий соллаллоҳу алайҳи ва салламнинг буйруқлари эмасми, ахир?!!\nҚуръонни бошидан охиригача варақлаб чиқинг, ҳамма буйруқлар ва ҳамма қайтариқлар охир-оқибат жаннатга тарғиб қилиш ва дўзахдан огоҳлантириш ҳақида эканини кўрасиз!\n«Ҳо, Мим. (Ушбу Қуръон) қудратли ва билувчи, гуноҳни мағфират қилувчи, тавба-тазарруъни қабул қилувчи, азоби қаттиқ ва инъом-эҳсон эгаси бўлмиш Аллоҳ томонидан нозил қилинган Китобдир. Ҳеч қандай барҳақ илоҳ йўқ, магар Унинг Ўзигина ҳақдир. Фақат Унинг Ўзига қайтилур» (Ғофир: 1-3).\n«(Эй Муҳаммад соллаллоҳу алайҳи ва саллам), бандаларимга ёлғиз Менинг Ўзимгина мағфиратли, меҳрибон эканлигимни ва Менинг азобим энг аламли азоб эканлигини хабар қилинг!» (Ҳижр: 49, 50).\nНабий соллаллоҳу алайҳи ва саллам тазарру билан дуо қилаётган бир кишига: «Нима деб дуо қилаяпсиз?», деганларида у: «Ё Расулуллоҳ, мен сизнинг ҳам, Муознинг ҳам пичир-пичир қилиб қиладиган дуоларингизни эплай олмайман. Мен фақат икки нарсани дуо қилиб сўрайман», деди. «Нима экан у икки нарса?», деб сўраганларида: ««Эй Аллоҳ, мен Сендан жаннатни сўрайман ва дўзахдан паноҳ тилайман», деб айтаман», деди. Шунда Расулуллоҳ соллаллоҳу алайҳи ва саллам: «Мен ҳам, Муоз ҳам шу иккиси атрофида пичир-пичир қиламиз», дедилар (Абу Довуд (№792), Ибн Можа (№910), Аҳмад (3/447) ривоятлари, Саҳиҳул-жомиъ: №3163).\nМоддийчилик ва шаҳватлар ғолиб бўлиб кетган бу замонда одамларга ўлимни эслатиш айбми?!! Қолаверса, биз фақат дўзахдан огоҳлантирамиз-у, жаннатдан хушхабар бермаймизми?!!\nЁки бўлмаса, эркак-аёллар ҳеч қандай шартларсиз ва чекловларсиз аралашиб юриши ҳаром деб фатво берган бўлсак, бунинг нимаси айб экан?!!\nАёлларни очиқ-сочиқ юришдан қайтарган бўлсак, бунинг нимаси айб экан?!! Қолаверса, биз фақат шу мавзудагина гапирар эканмизми?!!\nИшонтириб айтаманки, умматга тааллуқли бўлган катта-катта муаммолардан –хорижда бўлсин, ичкарида бўлсин – биронтасини қолдирмай, у ҳақда гапирганмиз, дардига ташхис қўйиб, давосини Роббимизнинг Китоби ва Пайғамбарининг суннатларидан белгилаб берганмиз! Ақийда хусусида сўзладик, умматнинг дардига ташхис қўйиб, давосини тавсия қилдик. Ахлоқ хусусида сўзладик, хулъ масаласида гапирдик, турмуш қуришдаги урф-одатлар ҳақида гапирдик, иқтисодий тангликлар ҳақида сўзладик, бангивор моддалар (наркотиклар) муаммосини ечишга уриндик, Қуддус ва Босния ҳақида, исломий озчиликлар масаласида, шайтонга сиғинувчилар ҳақида, борингки, қандай бир муаммо ўртага чиққан бўлмасин, у ҳақда ўз фикрларимизни айтдик.\nЎша фозил даъватчилар томонидан гапирилмаган бирон бир масала бормикан ўзи?!! Бироз инсоф билан ёндошайлик!! Мен суҳбатимизнинг ушбу бўлимини инсоф дарсларидан амалий бир дарс билан якунламоқчиман. Уммат ана шундай инсофга нақадар муҳтож!!\nАбу Бакр розияллоҳу анҳу Абу Убайда ибн Жарроҳ розияллоҳу анҳуни Шом диёридаги лашкар қўмондонлигидан бўшатиб, унинг ўрнига Холид ибн Валид розияллоҳу анҳуни қўмондон этиб тайинлаганларида Абу Убайдага қуйидагича мактуб юбордилар: «Бисмиллаҳир роҳманир роҳийм. Абу Бакрдан Абу Убайда ибн Жарроҳга. Сизга Аллоҳнинг саломи бўлсин, ва баъд... Мен Холид ибн Валидни Шом ўлкаси лашкарига қўмондон қилиб тайинладим. Сиз унга қулоқ солинг ва итоат қилинг. Аллоҳга қасамки, мен уни фақат ҳарбий маҳоратда сиздан устун деб ўйлаганим учунгина амир қилиб тайинладим. Сиз менинг наздимда эй Абу Убайда, ундан яхшироқсиз. Аллоҳ сизу бизга яхшилик ирода қилсин, вассалом».\nАбу Убайда четлатилиб, Холид бошлиқликка тайинлансин.. Адолат шу эди.. Инсоф шу эди.. Сиддиқ розияллоҳу анҳу фармонни юбордилар. Холиднинг инсоф ва адолатини кўринг.. Шундан сўнг Абу Убайдага Холид ибн Валид томонидан ҳам мактуб етиб келади. Унда шундай дейилганди: «Бисмиллаҳир роҳманир роҳийм. Холид ибн Валиддан умматнинг амини Абу Убайда ибн Жарроҳга. Сизга Аллоҳнинг саломи бўлсин, ва баъд... Менга Расулуллоҳ халифасининг Шом ўлкасига қараб йўлга чиқишим ва ундаги лашкар қўмондонлигини адо этишим ҳақидаги фармони етиб келди. Аллоҳга қасамки, мен буни талаб қилмадим ва истамадим. Сиз ўз тутган ўрнингизга кўра, эй Абу Убайда, биз сизнинг машваратингиз ва фикрларингиздан беҳожат эмасмиз. Сиз бизнинг саййидимиз ва мусулмонларнинг саййидисиз. Аллоҳ сизу бизга яхшилик ирода қилсин, вассалом».\nАбу Убайданинг буюклигига қаранг.. У лашкарнинг қўмондони эди... Бирдан, ҳе йўқ, бе йўқ, уни мансабдан бўшатдилар.. Хўш, Абу Убайда Абу Бакрга ва Мадина аҳлига қарши ҳарбий тўнтариш қилиш фикрига тушдими?!! Ахир унинг қўли остида минглаб лашкар бор эди.. Йўқ, йўқ!!.. Улар на йўқ бўлиб кетувчи курсилар ва фоний мансаблар учун ва на сиёсий шаллақилик учун ва на жар солиб, оламни ўзига қаратиш учун амал қилардилар. Ҳаргиз ундай эмасди!! Кеча лашкарнинг бош қўмондони бўлиб турган Абу Убайда бугун қош қоқмай, оддий аскар мақомига тушиб қолаверди. Ана адолат, ана инсоф!!\nАбу Ҳурайра розияллоҳу анҳудан ривоят қилинган саҳиҳ ҳадисда Расулуллоҳ соллаллоҳу алайҳи ва саллам айтганлар: «... Аллоҳ йўлида отининг тизгинидан тутган, сочи тўзғиган, оёқлари чангга беланган, қўриқчиликка қўйилса қўриқчиликда бўладиган, оддий аскарлар сафига қўйилса оддий аскарлар сафида бўладиган, изн сўраса изн берилмайдиган, воситачилик қилса воситачилиги қабул қилинмайдиган бандага жаннат бўлсин!» (Имом Бухорий (№2887) ривояти).\nУ банда Аллоҳ учун амал қилади, олдинда, бошлиқлар сафида бўладими ё орқа қаторда оддий аскарлар сафида бўладими, модомики, Аллоҳ таборака ва таолонинг ризоси учунгина амал қиларкан, у учун қизиғи йўқдир!..\nСевикли дўстларим! Уммат бугунгидек танглик ва қийинчилик вазиятида қалблари адолат ва инсофга тўлган ана шундай зотларга нақадар муҳтож!!\nТўртинчи: Умидсиз бўлмангиз.. Тонг зулматлар бағрини ёриб чиқажак\nСевикли дўстларим! Ботил ҳар қанча гупирмасин ва шишмасин, бир кун барибир йўқ бўлади. Ҳақ ҳар қанча кичраймасин ва заифлашмасин, мағлубдек кўринмасин, бир кун Аллоҳнинг изни билан албатта ғолиб бўлади. Буни мен ҳаводан олиб айтмаяпман, бу Аллоҳ азза ва жалланинг сўзлари маъносидир. Сизлар Аллоҳ таолонинг сўзларини тасдиқлайсизми?!!\nПарвардигор азза ва жалла айтади:\n«Айтинг: Ҳақиқат (яъни, Ислом) келди ва ботил (яъни, куфр) ўчиб-йўқолди. Чунки ботил йўқолувчи нарсадир» (Исро: 81).\n«Йўқ, (Биз ундай айбу нуқсондан покдирмиз), Биз Ҳақ Қуръонни ботил-жаҳолатнинг устига отурмиз, бас (ҳақиқат ботилни) эзиб-янчиб, баногоҳ (ботил) йўқ бўлур. Сизлар учун эса (эй мушриклар, Аллоҳни нолойиқ сифатлар билан) сифатлаганларингиз сабабли ҳалокат бўлур» (Анбиё: 18).\n«Улар Аллоҳнинг нурини (яъни Исломни) оғизлари (яъни беҳуда гаплари) билан ўчирмоқчи бўлурлар. Аллоҳ эса, гарчи кофирлар истамасалар-да, Ўз нурини (яъни динини) тўла (яъни ҳар тарафга) ёйувчидир» (Саф: 8).\n«У (Аллоҳ) Ўз пайғамбарини ҳидоят ва ҳақ дин билан — гарчи мушриклар хохламасалар-да — барча динларга ғолиб қилиш учун юборган зотдир» (Тавба: 33).\n«Ҳар қачон ўша пайғамбарларимиз ноумид бўлиб: «Бизлар ёлғончи қилиндик — пайғамбар эканлигимизга ишонмадилар», деб ўйлай бошлаганларида, уларга Бизнинг мададимиз — ғалабамиз келиб, Биз хоҳлаган кишиларга нажот берилар эди. (Аммо) жиноятчи бўлган қавмдан бизнинг азобимиз қайтарилмас!» (Юсуф: 110).\nИмом Аҳмад «Муснад»дида ва Ҳоким «Мустадрак»да Тамим ад-Дорий розияллоҳу анҳудан ривоят қилган ва Албоний саҳиҳ санаган ҳадисда Расулуллоҳ соллаллоҳу алайҳи ва саллам айтганлар: «Албатта бу дин кеча ва кундуз етган жойгача етиб боради, Аллоҳ жундан ё тош-кесакдан қилинган биронта ҳам уйни қолдирмасдан, азизни азизлаб ва хорни хорлаб, ушбу динни унга албатта киритади. Азизликки, у билан Аллоҳ Исломни азиз қилади, хорликки, у билан Аллоҳ куфрни хор қилади».\nБашоратлар кўп. Мен ҳузурларингизда бир нарсани аниқ ишонч билан таъкидламоқчиманки, раббоний даъват соҳибларига қаратилган бу қадар қаттиқ ҳужумларнинг сабаби ҳозирда ер юзида ривожланиб келаётган муборак Исломий уйғонишдир!!\nҲар бир мўминни бахтиёр этадиган ва ҳар бир мунофиқнинг юрагини ёндирадиган манзарага боқинг.. Айни гуллаб-яшнаган ёшлик даврида бўлган йигит-қизлардаги муборак уйғониш.. Йиртқичларча қилинаётган ҳужумларнинг сабаби айни шу уйғонишдир! Чунки, мафкурачилар ва адибларнинг катта бир авлоди узоқ йиллардан бери эълон қилиб келаётган мақола ва китоблари, филмлар ва театр асарлари, сериаллар ва кўнгилочар кўрсатувлари... ва... ва... орқали Исломдан ҳеч нарсани билмайдиган, Муҳаммад ибн Абдуллоҳ соллаллоҳу алайҳи ва салламнинг кимлигини ҳам танимайдиган бир авлодни тарбиялаб чиқармоқдамиз, деб ўйлаган эдилар. Бироқ, айни ўйин-кулгига бериладиган ёшдаги ёш йигит-қизлардаги муборак уйғониш тўлқини уларни қаттиқ силикитиб, ларзага тушириб қўйди. Улар ёшларнинг Вашингтон, Бангкок, Мадрид, Париж, Тел Авивдан юз ўгирганларини ва юзларини Аллоҳ таоло Ўзининг севикли пайғамбари учун танлаган қиблага қаратишганини кўрдилар, кўзларида ёш билан аввалги улуғ зотлар айтганларидек: «Эшитдик ва итоат этдик. Парвардигоро, гуноҳларимизни мағфират қилишингни сўраймиз. Ва фақат Ўзингга қайтажакмиз» (Бақара: 285) дейишаётганига гувоҳ бўлдилар.\nМафкурачиларнинг мазкур авлоди ўлим рақсига туша бошлади.. Улар нафақат даъват соҳибларига қарши, балки очиқ Қуръон ва Суннат ҳужжатларига қарши, бутун оламлар Парвардигорига қарши уруш эълон қилдилар!! Боиси, ушбу уйғониш уларнинг ич-ичларидаги адоват ва нафратларини тошириб юборди.\nУлар ҳам, бошқалар ҳам яхши билиб қўйсинларки, келажак Исломникидир!!\nФранциядаги биографик маълумотлар инсититути эълон қилган ҳисоб-китобларга кўра, 2050 йилга бориб Ислом ер юзида энг кўп тарқалган динга айланади.\nИслом ўз манҳажига кўра, тоза ва тўғри табиатларга мувофиқ келувчи диндир.\nУшбу қақшатқич уруш охир-оқибат Мустафо соллаллоҳу алайҳи ва салламнинг дини фойдасига якун топажак!!\nЭй Парвардигоримиз, Сен бизнинг мададкоримизсан, Ўзингдан мадад сўраймиз, Сен бизнинг паногоҳимизсан, Ўзингдан паноҳ сўраймиз ва Сенга илтижо қиламиз.\nЭй ғарқ бўлаётганларни қутқарувчи ва ҳалок бўлаётганларга нажот берувчи! Эй ҳар қандай махфий овозларни эшитувчи!\nЭй Парвардигор, Ўзинг даъват соҳиби бўлган биродарларимизни асрагин!\nЭй Парвардигор, раббоний даъват эгалари ва содиқ уламолардан иборат машойихларимизни Ўзинг асрагин!\nЭй Парвардигор, юртимизни ошкору махфий фитналардан Ўзинг асра, мўминларнинг қалб ташналигини Исломнинг ғалабаси ва муваҳҳидларнинг азизлиги билан қондиргин!\nЭй Парвардигор, бизнинг ушбу йиғилишимизни раҳматингга мушарраф бўлган йиғилиш, ундан тарқалишимизни гуноҳлардан сақланган тарқалиш қилгайсан, орамиздан бирон кишини ҳам бахтсиз ва маҳрум қилмагайсан!\nЭй Парвардигор, бизни ҳидоят қилгин ва биз сабабли ҳидоят қилгин, бизни бошқаларнинг ҳидоятланишларига сабабчи қилгин!\nЭй Парвардигор, тавбаларимизни қабул этгин, дуоларимизни мақбул айлагин. Сен тавбаларни қабул қилувчи ва раҳмли Зотсан.\nБугун сизларга айтмоқчи бўлганларим шулардан иборат эди. Қай бир сўзимда тўғриликка муваффақ этилган бўлсам, у Аллоҳдандир. Қай бир сўзим хато бўлса, у менинг ўзимдан ва шайтондандир, Аллоҳ ва Расули ундан покдир. Сизларни огоҳлантириб, ўзимни унутувчи бўлишдан Аллоҳдан паноҳ тилайман.\n2010 йил 7-октябр\n‹ Даъват аҳлига инсоф билан ёндошайлик юқорига


Садир Жапаров Қирғизистон хони деб эълон қилиш таклиф этилди — Sof.uz\nСадир Жапаров Қирғизистон хони деб эълон қилиш таклиф этилди\n7.09 08:54 309 Жаҳон\nҚирғизистон президенти Садир Жапаровни хон деб эълон қилиш таклиф этилди. Бу таклиф давлат раҳбарининг содиқ иттифоқчиси, иқтисод ва молия вазири Оқилбек Жапаров томонидан илгари сурилди. У президент Жапаровга "Қирғизистон қутқарувчиси, қирғиз халқининг хони, миллат ҳукмдори" унвонини беришни таклиф қилди.\nШунингдек, "Қирғизистоннинг соф мухолифат ҳаракати" ташкилоти қишни кутмади ва 21 сентябрь куни одамларни Бишкекдаги Олатов майдонига олиб чиқишга ҳаракат қилади. Бишкек мериясига юборилган баёнотда, бу чиқиш 100 минг делегат, шунингдек, ҳокимият вакиллари, жамоат ва сиёсий арбоблар иштирокида ўтказиладиган Умумреспублика Халқ Қурултойи деб номланиши қайд этилган. Ташкилотчиларга кўра, қурултой давомида коррупция тизимини йўқ қилиш ва сиёсий ҳамда иқтисодий инқироздан чиқиш усуллари кўриб чиқилади.


Меҳнат муҳожирлари Россия ҳайдовчилик гувоҳномасисиз рулга ўтиролмайди\nРоссияда ҳайдовчи бўлиб ишламоқчи бўлган меҳнат муҳожирлари бундан буён шу мамлакат ҳайдовчилик гувоҳномасини олишлари керак бўлади. Янги тартиб Россияда ҳайдовчи бўлиб ишлаётган минглаб ўзбекистонликларни мушкулотлар қаршисида қолдириши мумкин.\nХоразмлик Азамат етти йилдан буён Москвадаги тез ёрдам хизматида ҳайдовчи бўлиб ишлайди.\nШу пайтгача унинг Ўзбекистондан олган ҳайдовчилик гувоҳномаси Россияда амалда бўлиб келган.\nАгар Азамат Россия ҳайдовчилик гувоҳномасини олмаса, ишсиз қолиши мумкин.\n- Россия правасини олмасанг бўлмайди, дейишяпти. Экзамен топширишим керак экан. Экзаменни-ку топшираман, Худога шукур, тажрибам бор. Ҳали бирон марта авария қилганим йўқ. Лекин биз кабиларнинг права олишларини қийинлаштириб қўйишмаса бўлгани, дейди Азамат.\nЙўл ҳаракати хавфсизлиги тўғрисидаги қонунга яқинда киритилган ўзгартишларга мувофиқ, Россияда олинган ҳайдовчилик гувоҳномаси бўлмаган меҳнат муҳожирини ҳайдовчи сифатида ишга ёллаганлар 50 минг рубл миқдорида жаримага тортилишлари мумкин.\nРоссия Давлат автоинспекцияси расмийларига кўра, мазкур чора мамлакатда йўл ҳаракати хавфсизлигини кучайтиришга қаратилгандир.\nРоссияда ҳайдовчи бўлиб ишлайдиганларнинг каттагина қисми ўзбекистонлик Азамат каби меҳнат муҳожирларидир.\nРоссия Ички ишлар вазирлигига кўра, сўнгги йилларда кўчаларда йўл ҳаракати қоидалари кўпроқ муҳожирлар тарафидан бузилаётгани уларнинг ўз мамлакатларида ҳайдовчилик гувоҳномаларини қандай йўл билан олганликлари борасида саволларни юзага келтирган.\n"Агар Россияда хорижлик ҳайдовчилар гувоҳномалари сертификацияси йўлга қўйилса, кўчалар хавфсизроқ бўлади", деган фикрдалар улар.\nАйни пайтда: "Меҳнат муҳожирлари ҳайдовчилик гувоҳномаларини Россияда олишлари коррупцияни авж олишига олиб келади", деган фикрлар ҳам айтилмоқда.\n- Россияда регистрациядан ўтишни булар “кормушка”га айлантириб қўйишган. Энди права бериш яна бир кормушка бўлади улар учун, - дейди Азамат.\nКузатувчиларга кўра, Россияда жорий қилинаётган янги тартиб дастлабки босқичда мамлакатда ҳайдовчилар етишмовчилиги билан боғлиқ муаммони пайдо қилади. Чунки россияликларнинг кўпчилиги арзимаган пулга ҳайдовчи бўлиб ишлашни ўзларига эп кўрмайди. Ҳайдовчи бўлиб ишлаётганларни аксари эса меҳнат муҳожирларидир.\n"Россия Ички ишлар вазирлиги, агар меҳнат муҳожирлари ҳайдовчилик гувоҳномаларини тартибга солмоқчи бўлса, буни тез, ортиқча буйруқбозликсиз амалга ошириши керак", демоқда россиялик экспертлар.


Чортоқда ўтказилган «Меҳнат ярмаркаси»да 100 дан ортиқ ишсиз фуқаро ишга жойлаштирилди\nНаманган вилояти Чортоқ туманида ўтказилган «Меҳнат ярмаркаси»да 100 дан ортиқ ишсиз фуқаро ишга жойлаштирилди. Бу ҳақда туман ҳокимлиги ахборот хизмати хабар берди.\nФото: Чортоқ туман ҳокимлиги ахборот хизмати\nМаълум қилинишича, туман 1-сонли касб-ҳунар мактабида туман ҳокимлиги, прокуратура, ИИБ, ДСИ, Маҳалла ва оилани қўллаб-қувватлаш бўлими, Ёшлар иттифоқи ва Аҳоли бандлигига кўмаклашиш маркази ҳамкорлигида бўш иш ўринлари «Меҳнат ярмаркаси» ўтказилди. Ундан мақсад туманда иш билан банд бўлмаган фуқаролар, жазо муассасаларидан озод этилган шахслар, нотинч оилалар, аёллар ва иш билан банд бўлмаган ёшларни ишга жалб қилишдир.\nЯрмаркада Чортоқ туманидаги 35 та корхона ва ташкилот ўзларидаги мавжуд 530 та бўш иш ўринлари билан қатнашди. 213 нафар фуқаронинг 128 нафарига ишга жойлашиш учун йўлланмалар берилиб, шундан 114 нафари ишга жойлаштирилди. Тумандаги 8-мактабга 5 нафар, 27-сонли мактабгача таълим ташкилотига 3 нафар фуқаро ишга қабул қилинди. 85 нафар фуқарога имтиёз ва кафолатлар, касб-ҳунарга ўқитиш, жамоат ишлари, меҳнат қонунчилиги юзасидан маслаҳатлар берилди.\nТадбир давомида тумандаги мавжуд тижорат банклари томонидан ярмарка иштирокчиларига имтиёзли кредитларни олиш, бу борадаги имконият ва қулайликлар бўйича тушунтиришлар берилди. Шу билан бир қаторда, Аҳоли бандлигига кўмаклашиш маркази инспекторлари томонидан аҳолига ўзини ўзи банд қилиш бўйича ҳуқуқий маслаҳатлар берилди.


Шаҳрисабз тумани ҳокими алмашди — Sof.uz\n30.07 16:31 235 Ўзбекистон\nФото: Қашқадарё вилоят ҳокимлиги матбуот хизмати\nҚашқадарёда Халқ депутатлари Шаҳрисабз тумани кенгашининг навбатдан ташқари сессияси бўлиб ўтди. Бу ҳақда Қашқадарё вилоят ҳокимлиги матбуот хизмати хабар бермоқда.\nЙиғилишда вилоят ҳокими Зойир Мирзаев сўзга чиқиб, туманда амалга оширилаётган ишлар талаб даражасида эмаслигини таъкидлади. Айниқса, фуқаролар мурожаатлари, таълим тизими, йўллар, қишлоқ хўжалиги, ишлаб чиқариш ва экспорт масалаларига умуман эътибор қаратилмаган.\nТумандаги 30 та мактабларда иситиш тизими йўқ, 6 таси таъмирталаб. Мактабгача таълимга қамров 47 фоиз. Энг ачинарлиси Президентимиз қарори билан бугун вилоятдаги 20 000 та эҳтиёжманд оилага 1 миллион сўмдан нақд пул берилиши бошланган эди. Аммо, ушбу туманда 1040 нафар эҳтиёжманд оила бўла туриб, бугун ушбу хайрли иш амалга оширилмади. Сабаби - масъулларда хисоб-китоб бўлмаган.\nУшбу камчиликлардан келиб чиқиб, туман ҳокими лавозимида ишлаб келган Исроил Аманов вазифасидан озод этилди ва унинг ўрнига Муборак тумани прокурори вазифасида ишлаб келаётган адлия маслаҳатчиси Ҳасанов Самад Аҳатуллаевич сайланди.\nКеча, 08:44 1252\nБишкек шаҳрининг ҳокими в.б. уч ҳафтада олти марта алмашди\n27.10 12:22 179 Жаҳон\nСамарқанд ҳокими ва ўринбосарлари бир ҳафта жамоат транспортидп юради\n7.10 13:18 406 Ўзбекистон\nМиришкор туманига янги ҳоким тайинланди\n7.10 12:59 421 Ўзбекистон\nПаркент тумани ҳокимининг Captiva сотиб олиш қарори бекор қилинди\n6.10 14:10 210 Ўзбекистон


5230900 – Бухгалтерия ҳисоби ва аудит – TDIU\nБухгалтерия хисоби ва аудит\nТаълим йўналиши номи, шифри: 5230900 – Бухгалтерия хисоби ва аудит\nТаълим дастури давомийлиги нечи йил: 4 йил\nКвалификация: Бухгалтер-иқтисодчи, аудитор\nЎқув режа: www.tsue.uz Академик календар:\nЎқув йилининг 20, 21 ва 22 – ҳафталари қишги семестр учун якуний назоратларни топшириш учун ажратилган. Баҳорги семестр қоида тариқасида ўқув йилининг 25 – ҳафтасидан бошланади. Ўқув йилинининг 40, 41 ва 42 – ҳафталарида баҳорги семестр учун якуний назоратлар бўлиб ўтиши режалаштирилган.1-3 курс талабалари учун ўқув йилининг 43-52 ҳафталари ёзги таътил учун ажратилган. 4-курс талабалари учун ўқув йилининг 32-35 ҳафталарида битирув малакавий амалиёт ўташи, 36-38 ҳафталар эса якуний назоратларни топшириш учун ажратилган. 4-курс талабалари учун ўқув йили 39-42 ҳафталарда битирув малакавий ишини ҳимоя қилиш билан якунланади. Қабул талаблари: Ўзбекистон Республикаси Вазирлар Маҳкамаси ҳузуридаги Давлат тест маркази томонидан тест синовлари орқали амалга оширилади ва жами 75 та шу жумладан 5 та грант ва 70 та тўлов шартномаси асосида абитуриентлар талабалар сафига қабул қилинади. Тест синовлари фанлар мажмуаси ва баҳолаш мезонлари қуйидагича:\n– чет тили фанидан жами 30 та савол бўлиб, ҳар бир тўғри жавобга 3,1 балл берилади. Мазкур фандан тўпланиши мумкин бўлган умумий балл 93 баллни ташкил этади. Умумий тест синовларидан тўпланиши мумкин бўлган максимал балл 189 баллни ташкил этади.\nТаълим йўналиши объекти: ушбу дастур бухгалтерия хисоби,иқтисодий тахлил,молиявий ҳисобнинг ҳалқаро стандартлари,банкларда бухгалтерия хисоби ва аудит фанининг назарияси,предмети ва усулини,асосий тушунчаларни,тоифаларни,таснифларни ўрганишни ўрганади. Мамлакатимизда бозор муносабатларининг юзага келиши ва қарор топиши билан уйғунлашган ҳолда бозор иқтисодиётининг мухим тушунчалари,категориялари,таснифлари,бозор ҳодисалари ва жараёнлари ўртасидаги сабаб-оқибат боғланишлар,уларнинг ривожланиш қонуниятларини бухгалтерия хисоби ва аудит хамда тахлил методологияси ёрдамида ўрганиш масалалари .\n-бухгалтерия хисобини юритиш,маълумотларни жамлаш;\n-аудиторлик текширувларини амалга ошириш;\n-бухгалтерия хисоби маълумотлари асосида иқтисодий кўрсаткичларни таҳлил қилиш ва амалиётда қўллай олиш;\n-бухгалтерия хисоби,молиявий ва иқтисодий таҳлил натижалари асосида ходиса ва жараёнлар ривожлантириш малакасига ега бўлади;\n-хисобот ва тахлил натижасида тўпланган маълумотларни бахолаш;\n-иқтисодий жараёнларни ифодаловчи кўрсаткичларни жадвалларда,графикларда ифодалай олиш;\n-бухгалтерия хисоби ва аудит натижаларига кўра корҳона хақидаги маълумотларни тахлил қилиш ;\n-иқтисодий жараёнлар ўртасидаги ўзаро боғланишларни бухгалтерия хисоби ва иқтисодий тахлил усуллар ёрдамида ўрганиш кўникмасига эга бўлади;\n-иқтисодий кўрсаткичларнинг ўзгариш динамикаси ва тенденсияларини тахлил қилиш;\n-иқтисодий индексларни хисоблаш ва иқтисодий таҳлил қилиш;\n-корреляцион ва регрессион таҳлил усуллари ва бухгалтерия хисоби усуллари ёрдамида моделларни тузиш лаёқатига эга бўлади;\n-талаба корхоналари ва ташкилотлари фаолиятида хавфларни аниқлаш ва бахолаш усуларини қўллаш;\nБухгалтерия хисоби ва аудит бакалавриат таълим йўналиши-иқтисод сохасидаги таълим йўналиши бўлиб,у ўз ичига давлат бюджети ташкилотларида бухгалтер,аудитор,акциядорлик жамиятларида молия бўлимларида,турли мулкчилик шаклидаги корҳоналар бухгалтерия бўлимлари ва ички аудит бўлимларида,.аудитор хамда аудиторлик ташкилотларида,аутсорсинг ташкилотларида,суғурта,солиқ хамда банк ташкилотлари билан боғлиқ комплекс масалалар мажмуасини қамраб олади.\nБухгалтерия хисоби кафедраси мудири Н.Абдусаломова.\nTHEACC6 Бухгалтерия хисоби назарияси (6 ECTS)\nFUNACC6 Бухгалтерия хисобига кириш (6 ECTS)\nACCOUN6 Бухгалтерия хисоби (6 ECTS)\nINTMA6 Бошқарув ҳисобига кириш (6 ECTS)\nFINREP6 Молиявий хисоб (6 ECTS)\nORGBEH6 Ташкилий ҳулқ (6 ECTS)\nFUNBM6 Бизнес бошқаруви асослари (6 ECTS)\nFINSA6 Молиявий ҳисобот тахлили (6 ECTS)\nPROAP6 Профессионал бухгалтерия амалиёти (6 ECTS)\nMANACC6 Бошқарув хисоби (6 ECTS)\nINTAUD6 Ички аудит (6 ECTS)\nINTMA6 Оралиқ бошқарув хисоби (6 ECTS)\nINVANA6 Инвестициялар тахлили (6 ECTS)\nMANFA6 Бошқарув ва молиявий хисоб (6 ECTS)\nBANACC6 Банк хисоби (6 ECTS)\nFINACC6 Молиявий хисобот (6 ECTS)\nBANMAN6 Банк бошқаруви (6 ECTS)\nCONIFRR6 Молиявий ҳисобот ва тартибга солишнинг замонавий муаммолари (6 ECTS)\nCORGR6 Корпоратив бошқарув ва қоидалар (6 ECTS)\nBUSSTR6 Бизнес стратегия (6 ECTS)\nINTBM6 Ҳалқаро бизнес менежменти (6 ECTS)


ҲАР БИР БИТИРУВЧИ ТАНЛАГАН СОҲАСИ БЎЙИЧА ЎЗ БИЗНЕС РЕЖАСИГА ЭГА - Ўзбекистон овози газетаси\nУнда вазирлик тасарруфидаги Илмий ишлаб чиқариш маркази ва унинг таркибидаги Илмий тадқиқот институтлари, Қорақалпоғистон Республикаси Қишлоқ ва сув хўжалиги вазирлиги ҳамда вилоят бошқармалари, «Ўздонмаҳсулот», «Ўзпахтасаноат» акциядорлик компаниялари, «Ўзёғмойсаноат», «Насл-хизмат» уюшмалари ва бошқа тегишли ташкилотлар мутасадди вакиллари иштирок этди.\nУниверситет ректори, академик Ботир Сулаймонов тадбирни очаркан, кун тартибидаги масаланинг аҳамияти ҳақида тўхталди. Сўнгра Қишлоқ хўжалиги вазирлиги Кадрлар ва олий таълим муассасалари бошқармаси бошлиғи Эшмирза Абдуалимов соҳада олиб борилаётган ислоҳотлар ҳақида ўз мулоҳазаларини билдирди:\n— Ушбу тадбир Вазирлар Маҳкамасининг 2017 йил 19 апрелдаги Республика олий таълим муассасаларини тамомлайдиган битирувчиларни ташкилот, муассаса ва корхоналарнинг эҳтиёжлари асосида ишга тақсимлаш, жойлаштириш ва бандлиги мониторингини самарали ташкил этиш бўйича чора-тадбирлар режасига кўра ўтказилмоқда. Хабарингиз бор, бу борада мувофиқлаштириш кенгаши ташкил этилди, йўл харитаси тузилди.\nҲозирги даврда бутун дунёда фан, таълим ва ишлаб чиқариш интеграциялашуви кузатилмоқда. Ундан четда қолган жамият ютқазади, тараққиётдан орқада қолади. Бу жараён қишлоқ хўжалиги соҳасида ҳам таълим йўналишларини ўзгартиришни тақозо қилади. Шундан келиб чиққан ҳолда 12 янги таълим йўналишлари, факультет ва кафедралар ташкил этилди.\nВилоятларда минглаб лойиҳалар амалиётга жорий этилмоқда, қишлоқ хўжалик маҳсулотларини қайта ишлашга мўлжалланган энг замонавий ускуналар олиб келиниб, деярли барча ишлар компьютер дастурлари орқали амалга оширилаётир. Буларни ким бажаради? Албатта, юксак интеллектуал салоҳиятга эга бўлган иқтидорли мутахассислар. «Каръера куни»га келган агросаноат мажмуасига кирувчи тизим ва идоралар вакиллари томонидан факультетларда устоз-шогирд ананаси асосида битирувчилар билан ўтказилган суҳбат асносида уларнинг қаерда дипломолди амалиётини ўтказиши қатъий белгиланади ва ҳар бир талаба ўқишни битирганидан кейин тўппа-тўғри ўша ташкилотга ишга қабул қилинади.\n— Биз бу ишни кеча ёки бугун бошлаганимиз йўқ, — деди университет ректори, академик Ботир Сулаймонов. — Университетнинг 7 факультет ҳамда магистратура бўлимида 2017-2018 ўқув йилида 16 та бакалавриат таълим йўналишлари бўйича талабаларнинг 1354 нафари, магистратурани 97 нафари битириб чиқади. Биз бундан 4 йил аввал ҳар бир иш берувчи билан келишган ҳолда 1-курсга қабул қилинган талабалар таълим йўналишлари учун дастур тайёрлаганмиз ва улар шу асосда таҳсил олди. Талабаларнинг қайси вилоят, қайси тумандан экани ҳам ҳисобга олинган. Натижада ҳар бир талаба ўз соҳасига қараб ишлаб чиқариш амалиётини ўша вилоят, тумандаги иш берувчи ташкилотда ўтказди. Бугунги тадбирга келган кўпгина иш берувчилар қайси талаба қандай ишни эплаб кетишигача билади. Ўқишни битираётган бирорта талабада: «Ҳа, энди, икки ойдан кейин диплом оламан, кейин бирорта иш топилар-да!», деган кайфият умуман йўқ.\nБундан ташқари, хорижий олий таълим муассасалари билан алмашув дастурлари доирасида ҳар йили талабаларимиз Челябинск агромуҳандислик академияси ва Бавария дехқонлар уюшмасида ҳам амалиёт ўтаяпти.\nБундан буён ҳар бир битирувчи танлаган соҳасидан келиб чиққан ҳолда, ўз бизнес режасига эга бўлади. Чунки инновацион ғояларсиз энди ривожланиш бўлмайди, давлатимиз раҳбари ҳам бу фикрни қайта-қайта такрорлаяпти. Президентимиз Қашқадарё вилоятида бўлганида, лимончилик билан шуғулланаётган бир йигит билан учрашди. У ҳам бизнинг аграр университетимизда таҳсил олган кадр. Ўша йигит кам маблағ сарфлаб, катта даромад олаётгани ҳақидаги инновацион ғояларини қандай қилиб амалиётга татбиқ этгани, тажрибаларини гапириб берди, яратган иш ўринларини кўрсатди.\nПрезидентимизнинг ҳар бир маҳаллада ўсимликлар клиникасини очиш ҳақидаги ғоясига ҳам эътибор қаратайлик. Бу қанақа клиника? Қаранг, ҳар бир хонадонда бир нечтадан бўлса ҳам, турли хил мевали дарахтлар бор, тўғрими? Ана шу дарахтга қурт тушмаслиги учун ўсимликлар клиникаси уни маълум вақтда дорилаши керак. Чунки бунга хонадон соҳибининг вақти бўлмаслиги мумкин. Битта Термиз туманида ана шу амалиёт йўлга қўйилгани туфайли 200-250 нафар одам иш билан таъминланибди. Буни мамлакат миқёсида ташкил қиладиган бўлсак, шунинг ўзидан уч мингдан зиёд ишчи ўрни яратилади.\n— Мен Самарқанд вилоятидан келдим, — дейди вилоят қишлоқ ва сув хўжалиги бошқармаси кадрлар бўлими мудири Илёс Еткиров. — Тошкент аграр университетини бу йил 18 йўналиш бўйича 29 нафар самарқандлик талаба битираяпти. Улар 2-курсда ўқиётган пайтида вилоят туманларида ўз соҳаси бўйича меҳнат амалиётини ўтаган. Бугун 14 ташкилот ўз йўналиши бўйича улар билан меҳнат шартномаси тузади.\n— Мен агрономия факультетининг 4-курс талабасиман, — дейди сурхондарёлик Мафтуна Бойтўраева. — 2-курсда вилоят биолабораториясида, 3-курсда Республика «Ўздавуруғназорат» марказида икки ойлик амалиёт ўтказдим. Менга, айниқса, ушбу марказнинг синов лабораториясида олим ва мутахассислар томонидан яратилаётган янги ўсимлик навлари устида ўтказилаётган илмий тадқиқотлар жуда маъқул бўлди. Диплом ишим ҳам ана шу мавзуга бағишланган. Ўқишни битириб, ўсимликларнинг янги-янги навларини яратиш йўлида илмий изланишлар олиб боришни ният қилганман.\n«Каръера куни» ярмаркасининг иккинчи ярмида қишлоқ хўжалиги, саноат, сервис, хизмат кўрсатиш, олий ва ўрта махсус таълим ва бошқа соҳалардаги бўш иш ўринларига битирувчилар ва иш берувчилар ўртасида шартномалар имзоланди.


Коронавирусни тўхтатиш: 13 та қўшимча қадам | NORMA.UZ\nВазирлар Маҳкамасининг 2020 йил 23 мартдаги 176-сон қарори билан коронавирус инфекцияси тарқалишига қарши қўшимча чора-тадбирлар тасдиқланди. Ҳужжат матни ЎзАда жойлаштирилган.\n1. 2020 йил 24 март соат 00.01 дан бошлаб бошқа ҳудудлардан Тошкент шаҳрига кириш (автобус, микроавтобус, енгил автотранспорт, авиақатновлар ва темир йўл транспорти воситалари орқали) тўхтатилади. Қуйидаги шахсларга пойтахтга кириш ва чиқишга рухсат берилади:\nТошкент шаҳрида доимий рўйхатдан ўтган шахсларга;\nТошкент вилоятида доимий рўйхатдан ўтган ҳолда Тошкент шаҳрида меҳнат (хизмат) фаолиятини амалга ошираётган давлат органлари ва муассасалари (нодавлат ташкилотларида – иш берувчи томонидан тақдим этиладиган тегишли рухсатнома асосида) ходимларига.\nШунингдек, юк ташиш билан боғлиқ ҳолларда пойтахт чегарасидан ўтишга йўл қўйилади.\n2. Фуқароларни мажбурий тиббий назорат ўтказиш ўрнатилади. Барча йирик деҳқон бозорлари ва савдо мажмуалари (супермаркет, гипермаркет ва бошқалар) кириш-чиқиш жойларини тегишли мутахассислар билан таъминлаган ҳолда тепловизорлар ва антисептик воситалар билан жиҳозланади. Биринчи навбатда бундай чора-тадбирлар Тошкент шаҳрида, кейинчалик босқичма-босқич Нукус шаҳри, вилоят ва туман марказларида кўрилади.\n3. Республика ҳудудига хорижий давлатлардан, шунингдек, Тошкент шаҳрига бошқа ҳудудлардан кириб келаётган барча транспорт воситалари, товар ва юкларнинг мажбурий равишда дезинфекция қилинади.\n4. Давлат муассасаларида фуқаролар ва тадбиркорлик субъектлари вакилларини қабул қилиш ҳамда уларга давлат ва бошқа хизматларни кўрсатиш имкон қадар онлайн режимга ўтказилади.\n5. Фуқаролар томонидан Интернет ва телефон алоқаси учун тўловлар ўз вақтида амалга оширилмаганлиги сабабли икки ой давомида ўчирилмайди.\n6. Идоравий бўйсунуви ва ташкилий-ҳуқуқий шаклидан қатъи назар барча ташкилотлар асосий иш фаолиятига таъсир этмаган ҳолда ходимларни меҳнат таътилига чиқаришлари ёки масофадан туриб (онлайн режимда ёки масофавий тарзда) ишлашга ўтказишлари керак.\n7. Идоравий бўйсунуви ва ташкилий-ҳуқуқий шаклидан қатъи назар барча ташкилотлар раҳбарлари қуйидагиларга риоя этишлари шарт:\nташриф буюрувчи шахсларни фақат тиббий ниқоб ва тиббий воситаларни қўллаган ҳолда киритиш;\nдавлат санитария назорати органларининг талабномасига мувофиқ коронавирус инфекциясини юқтирган ходим билан мулоқотда бўлганлар ҳақида дарҳол маълумот бериш, касалланган шахс бўлган жойларни дезинфекциядан ўтказиш ;\n8. Республикада жойлашган деҳқон бозорларидан ташқари барча бозорларнинг фаолияти тўхтатилади.\n9. Биринчи навбатдаги дори воситалари, ниқоб ва тиббий буюмларнинг (дезинфекция воситалари ва бошқалар) аҳолига қатъий белгиланган нархларда узлуксиз етказиб берилиши назорат қилинади.\n10. Тартибнинг амал қилиш даврида ДБҚ, истисно тариқасида, божхона чегараси орқали ўтказилаётган зарур дори воситалари, тиббий буюмлар, тиббий техника, уларни ишлаб чиқариш учун ишлатиладиган материаллар ва субстанциялар учун “яшил” йўлаклар ташкил қилади ва ушбу товарларга нисбатан божхона божлари ундирилмайди. Уларнинг рўйхати Соғлиқни сақлаш вазирлиги ва Фармацевтика тармоғини ривожлантириш агентлиги томонидан тақдим этилади. Шунингдек, бундай маҳсулотлар учун тендерлар ёки танлов савдолари ўтказмасдан энг яхши таклифларни танлаб олиш йўли билан тўғридан-тўғри шартномалар тузишга рухсат берилди.\n11. Санаторий, соғломлаштириш масканларида ҳамда меҳмонхоналар негизида Қорақалпоғистонда 4 та, вилоятлар ва потахтда - 3 тадан 14 кунлик карантин тадбирлари учун мослаштирилган базалар ташкил этилиши чоралари кўрилади. Шунингдек, қисқа муддатларда сақланаётган шахсларни бир-биридан ажратган ҳолда махсус карантин объектлари қурилади.\n12. Коронавирус инфекцияси аниқланган республика фуқаролари, фуқаролиги бўлмаган шахслар ва хорижий фуқаролар, шу жумладан 2020 йил январь-март ойларида коронавирус инфекцияси қайд этилган ҳудудларда бўлиб, Ўзбекистонга кириб келган шахслар:\nмамлакатга қайтиб келганлиги, коронавирус инфекцияси қайд этилган ҳудудларда бўлган вақти ва жойи тўғрисида зудлик билан соғлиқни сақлаш органларига маълумот беришга;\nСанитария назорати органлари томонидан изоляция қилиниши лозимлиги ҳақида талаб қўйилган шахслар билан бирга яшовчи шахслар ҳам улар томонидан белгилаб берилган муддат давомида изоляция шароитида бўлишлари керак.\n13. Карантинга жойлаштирилган шахсларга тегишли бўлган мобиль телефон, аудио ва видео воситалар, банк карталари ҳамда бошқа ахборот ташувчи буюмлар вақтинча олиб қўйилади.


ҚОПҚОҚ ОСТИГА БЕРКИТИЛГАН ОРЗУЛАР ЁХУД «ҚОПҚОҚ ҚУЛЛАРИ» | Маърифат саодати\nКечки пайт ишдан чарчаб уйга келамиз-у, ҳали овқатланмай ҳам қўлимизга телевизор пультини олиб, каналлардан каналларга сайр қилишни бошлаймиз. Ҳозирги танлов имконияти кенг даврда тўғриси бирорта канални тузукрок кўрмаймиз ҳам. Телевизоримиз гўёки турк сериаллари, мавзуси бир хил шоу кўрсатувлар ва рекламалар ўртасидаги ўзаро жанг майдонига айланиб қолгандек.\nСериаллар ҳақида жуда кўп гапирилди ва маълум вақт бирор пичоққа илинадиган мавзу қолмаса, яна сериаллар мавзусига қайтилаверади (гарчи амалий натижа сезилмаётган бўлса ҳам).\nРекламалар эса — ўзи сингари тугамас мавзу. Унда тавсия қилинаётган маҳсулотлар кўплигидан қайси бирини сотиб олишга ўйланиб қоласан ва охири олмасликка қарор қиласан киши. Агар сал болатабиат, қизиқувчан бўлсанг ва ҳали ҳам ўша машҳур олма пиш, оғзимга туш… шиорига ишонсанг, реклама ичида ҳам реклама қилинишдан тўхтамаётган энергетик ичимликлардан сотиб оласан. Қайси биридан сотиб олишингнинг эса фарқи йўқ: ҳаммасида Спарк бор, Малибу бор.\nЮз йилдан ортиқ тарихга эга бўлган дунёга машҳур Coca Cola, Pepsi ичимликлари қаторида теппа тенг сотилаётган ва ҳозирча ўзимизнинг бозорлардан «ортмаётган» бу энергетик ичимликларга қарам бўлиб бориш, тадқиқотларга кўра, дунё бўйлаб 18-35 ёшларни қамраб олаётган бўлса, бизда бу ёш кўрсаткичини 10 ёшдан 60 ёшгача деб бемалол айтса бўлаверади. Сабаби оддий: ичимликлар қопқоғи остидаги совринлар, айниқса осонгина автомобил ютиб олишга иштиёқ энергетик ичимликларга икки баравар кўпроқ ўрганиб қолишга олиб келмоқда.\nЧетдан қараганда ҳаммаси осон: энергетик ичимликларни сотиб оласан, қопқоқларни йиғасан ва машина калити қўлингда! Бу ўша рекламаларда кўрсатилаётгани каби оддий жараён. Агар ҳаммаси шундай бўлганда бизга автосалон, автомобил бозорларининг умуман кераги қолмасди ва уларнинг ҳам аллақачон эшикларига қулф осиб, бошқа иш қидиришларига тўғри келарди. Лекин ундай бўлмади.\nМавзунинг реал томонига ўтсак, жараёнлар буткул бошқача тус ола бошлайди. Яъни, сиз ҳақиқатдан ўша қопқоқлар орқали машина ютиб олмоқчи бўлсангиз, машиналарнинг 6та қисмини тўлиқ тўплашингиз керак бўлади. Буни ҳозирги кунда оммалашиб бораётган WF, Sitro, Tizer каби энергетик ичимликлар ўтказаётган совринли акциялар орқали кўриш мумкин. Ўша 6та қисмдан 5тасини амаллаб, қанчадир маблағ сарфлаб (эҳтимолки, бир неча миллион сўм харжлаб) йиғасиз. У қисмларни ҳар бир қопқоқ остидан ҳам топавермайсиз, қопқоқларда бошқа катта-кичик совғалар ҳам бор. Фақат рекламада оммабоп бўлиши учун асосан машиналар айтилади. Хуллас, машинага деб йиққан қопқоқларингиз орасида қайсидир қисмининг чиқиши қийинлашиб бораверади. Масалан Малибунинг 2-қисми, Спаркнинг 4-қисми…\nБу шунчаки лохотрон, бу шунчаки одамларнинг пулини тўёна сингари йиғиб олиш экани кундек равшан бўлса-да биз қопқоқ йиғишда давом этаверяпмиз. Эътирозларга эса жавобимиз шу: «Арслон изидан қайтмайди…»\nБу орада ишлаб чиқарувчиларнинг қанча фойда кўриши ҳақида-ку гапириб ўтириш ҳам шарт эмас. Майли бу тадбиркорлик ҳам бўлақолсин. Аммо одам дегани бунақа энергетик ичимликларга сарфлаётган пулларини бир ҳисоблаб кўрмайдими? Бу ишнинг росмана нодонлик эканини англамайдими? Ўша сувга кетаётган миллионларни кўчадан топиб олмагандир. Қийналиб, меҳнат қилиб топган пулига уйига бир кило гўшт олмай, мен барибир машина ютаман деб, 20-30 талаб энергетик ичимлик кўтариб кирса-ю, қопқоқлардан ҳеч нарса чиқмаса, алам қилмайдими?\nАҳолининг катта қисми ўз қадрини, қимматли соғлигини қопқоқларга алмашиб турса, хаёллар оғушида осонгина рулга ўтиришдан бошқасини ўйламай, «қопқоқлар қули»га айланиб бораверса, биз буёқда олдиндаги юксак марралар, нурли келажак ҳақида гапираверсак… оқибатда нимага эришамиз?\nЭнергетик ичимликларнинг инсон саломатлигига зарари ҳақида у оммалашиб бораётган вақтдан то ҳозирга қадар жуда кўп маротаба гапириляпти, ёзиляпти-ю, аммо таъсири сезилмаяпти.\nАҚШлик олимлар энергетик ичимликлар — таркибида кофеин моддаси бўлган бошқа ичимликлардан кўп маротаба хавфли эканлигини аниқладилар. Мутахассисларнинг таъкидлашича, бундай ичимликларни меъёридан кўп истеъмол қилиш кофеин билан заҳарланиш (интоксикатция)га олиб келиши мумкин. Бу катта ёшлилардан кўра болаларда кучлироқ намоён бўлади.\nЭнергетик ичимликларни доимий равишда ичиш гепатит, кейинчалик эса жигарнинг цирротик ўзгаришларига олиб келади.\nҲозирда мактаб ўқувчиларининг қўлида ҳам бундай ичимликларни кўп кўряпмиз. Кўряпмиз-у, хавотирга тушиш ўрнига, «Дадасига мошина ютиб бермоқчи-да, азамат!..» – деб, яна кўпроқ олиб ичишга руҳлантиряпмиз. Ҳам орзу-ҳавас деб, ҳам ўрганиб қолганидан кунига уч-тўртталаб, ҳатто ундан кўп энергетик ичимлик ичаётган дўстимизга бу ичимликнинг юқорида келтирилган зарарлари ҳақида айтиш ўрнига, қопқоқлардан нима чиққани билан қизиқамиз. Чиқмаса эртага чиқади, дея тасалли ҳам берамиз. Эртасига яна сотиб олинади. Пул, вақт, соғлик йўқолиб бораверади…\nБалки кимларгадир бу мавзуни кўтарганимиз эриш туюлар. Шундан ҳам катта муаммо ясаш шартми, дейишар. Ҳа, бу – катта муаммо ва уни кўтариш шарт!\nЁш болалар бу ичимликларнинг зарари ҳақида билмайди ёки тафаккур қилмайди, эшитса ҳам эътибор бермайди, чунки унга совринли қопқоқ муҳим! Токи мактаб ўқувчилари кутубхонага эмас дўконларга югуриб, кунига уч-тўртталаб энергетик ичимлик ичишни одат қилган экан, бу нарса уларга кунлик рефлексга айланиб бораётган экан, албатта бунга қайғуриб, бонг уриш шарт.\nБолалардан қолишмай, уйида қопқоқлар коллекциясини ҳосил қилаётган, ўғлига «Мактабдан қайтишингда WF олиб кел», — деб пул бераётган, ёки болаларига қопқоқ йиғиш борасида намуна бўлаётган оталар бор экан, албатта муаммо қилиб чиқиш шарт.\nСпарк ютаман деб, чўнтагию соғлигига келтираётган зарарини ўйламай, қопқоқларга ўша битта Спаркнинг пулини сарфлаб қўяётганларни кўриб, қандай бепарво туриш мумкин?\nКап-катта отахонлар иштирокидаги: «Sitro олдим, Спарк ютдим!»… деган рекламаларни кўриб, ёқа ушлайсиз. Аввалдан яхши яшаш, кўп пул топиш, машиналар миниш ҳақида орзу қилиб юрардиг-у, лекин кун келиб, шуларнинг ҳаммасини меҳнат ортидан эмас қопқоқлар остидан излашимиз ҳақида кимдир айтса, уни аниқ жиннига чиқарган бўлардик. Биз шундай майда орзулар, муаммолар атрофида айланиб юраверар эканмиз, Билл Гейтс, Стив Жобс ва Марк Цукербергларни намуна қилиб ҳали жуда кўп гапирамиз. Бу кетишда, орамиздан яна такрор Ал Хоразмий, Ал Бухорий, Беруний, Ибн Сино, Навоийлар чиқиши ҳақида гапиришга ҳали эрта ёки умуман шартмас…\n«Маърифат саодати» газетасининг 2019 йил 10 июн (№8-9) сонидан олинди\nTagged Дониёр Юсуф, муаммо, энергетик ичимликлар, ютуқ, қопқоқ\n← ЎҚИТУВЧИНИНГ СУКУТИ\nОВРЎПАНИНГ ГУЛИСТОН ЎЛКАСИ →


Россия мудофаа вазирлиги ковидга қарши сақич шаклидаги вакцинани яратишга киришди - 18.06.2021, Sputnik Ўзбекистон\nРоссия Мудофаа вазирлиги COVID-19'га қарши сақич шаклидаги препарат яратишни бошлади. 18.06.2021, Sputnik Ўзбекистон\nТОШКЕНТ, 18 июн — Sputnik. Россия Мудофаа вазирлиги COVID-19'га қарши сақич шаклидаги препарат яратишни бошлади. Бу ҳақда РИА Новостига ҳарбий идорага яқин манба хабар берди."48-Марказий илмий-тадқиқот институтида" ишлар олиб борилмоқда, дея қўшимча қилди у."Препарат фойдали хусусиятлари билан янги коронавирус инфекциясининг тарқалишига қарши курашда ижобий таъсир кўрсатади", - дейди агентлик суҳбатдоши.Шунингдек, институт пастила шаклидаги коронавирусга қарши сақич вакцинани яратмоқда.Ўтган йили Мудофаа вазирлигининг 48-марказий тадқиқот институти Гамалея миллий эпидемиология ва микробиология илмий-тадқиқот маркази билан биргаликда SARS-CoV-2 га қарши "Спутник V" дан рекомбинант препарат яратди.\nспутник v вакцинаси, covid-19 умумжаҳон пандемияси, россия мудофаа вазири\n15:48 18.06.2021 (янгиланди: 16:08 18.06.2021)\nРоссия Мудофаа вазирлиги COVID-19'га қарши сақич шаклидаги препарат яратишни бошлади.\nТОШКЕНТ, 18 июн — Sputnik. Россия Мудофаа вазирлиги COVID-19'га қарши сақич шаклидаги препарат яратишни бошлади. Бу ҳақда РИА Новостига ҳарбий идорага яқин манба хабар берди.\n"48-Марказий илмий-тадқиқот институтида" ишлар олиб борилмоқда, дея қўшимча қилди у.\n"Препарат фойдали хусусиятлари билан янги коронавирус инфекциясининг тарқалишига қарши курашда ижобий таъсир кўрсатади", - дейди агентлик суҳбатдоши.\nШунингдек, институт пастила шаклидаги коронавирусга қарши сақич вакцинани яратмоқда.\n“Синовлар тугагандан сўнг, ушбу вакцина турли даволаш схемаларига киритилади ва профилактика препаратларини қўллаш механизмларига қўшимча сифатида ишлатилади”, - дейди манба.\nЎтган йили Мудофаа вазирлигининг 48-марказий тадқиқот институти Гамалея миллий эпидемиология ва микробиология илмий-тадқиқот маркази билан биргаликда SARS-CoV-2 га қарши "Спутник V" дан рекомбинант препарат яратди.


Нега арилар маликаси жамоасини буюк келажак сари етакламайди? » Ўзбекистон янгиликлари – Zamin.uz\nНега арилар маликаси жамоасини буюк келажак сари етакламайди?\n10 октябрь 2019, 09:10\nҲеч ўйлаб кўрганмисиз, нима учун арилар маликаси жамоасини буюк келажак сари етакламайди? Бўрилар сардори ўз тўдасини ов самарадорлигини ошириш ислоҳотларига чорламайди? Турнабоши шерикларини фaқат бир манзилга чалғимай учиради?\nСабаби оддий. Тўдабоши озуқаланиш, урчиш, ҳимояланиш меъёрларини жамоаси қабул қилган даражада ушлаб турса бас. Меъёрлардан чиқарувчи ўзгаришлар на қавмига, на раҳбарига керак. Менимча, одамларда ҳам шу ҳолат.\nДемак, ҳамма гап қабул қилинган турмуш тарзида экан. Агар мактаблар нураб кетганлиги, бошлиқлар таҳқирлаши, ижтимоий фаол шахснинг жиннихонага тиқилиши, ёш олим ғояси учун қамоқда қолиши, беайблар умрбод адолатдан маҳрум бўлиши жамият учун норма бўлса, нима учун «катталар» ўрнатилган тартибини ўзгартиришлари керак? Раҳбарият ейиш, ичиш, кўпайишнинг минимум даражада шароитини ушлаб турибдими, бўлди-да.\nГапимиз исботига бир xаёлий тажриба ўтказиб кўрамиз: вилоят ҳокимини финлар устига мэр қилиб тайинлаймиз; мактабимиз директорини туркиялик ўқитувчиларга бошлиқ қиламиз; инглиз газета таҳририятига ўзбек телевидениесидан раҳбар юборамиз; малайзиялик полициячилар бошига фалончи районимизнинг ИИБ майори қўмондон бўлади…\nТассавур қилиб кўринг-а, уларнинг иқтидори нечa кун, кечирасиз, нечa соат давом этаркин? Ё ўзга талабларга мослашадилар, ё жойни бўшатадилар. Аммо ўзимизда эса «хўжайинлар» йиллаб ҳеч нарсани ўзгартирмайдилар. Чунки ҳеч ким ўзгаришларни чин дилдан кутмайди.Чунки бу – бизнинг норма.\nХорижда "стажировка" ўтиб келган 1001 амалдор қанчалик амалий билим орттириб келмасин, уларни жонажон “нормал”лигимиз қучоқ очиб кутиб олади. Кўчадаги халқ, идорадаги ҳамкасб, бошлиқ, қўл остидагилар... ҳеч қачон радикал ислоҳотларни, улар қанчалик ижобий бўлмасин, талаб қилмайдилар, ғоя-таклифлар эса сукутли инкорга дучор бўлади.\n"Хўш нима демоқчисан? Одам бўлмаймизми?" деб сўрасангиз, менинг жавобим: одамлар жамиятида бир унсур мавжуд, бу – зиёлилар қатлами. Айнан ўша зиёлилар омма ва унинг етакчилари онгида кескин бурилиш ясай оладилар, янги горизонтлар, буюк имкониятларни кўрсатиб бера оладилар. Фаол зиёли шахс ҳаётдан куз юмса ҳам унинг нури олий марралар сари таралиб турар экан.\nЖамият муаммоларидан бефарқ бўлмаган, фикрловчи дўстларимизни айнан шундай зиёли маёқ бўлишларини хоҳлар эдим. Кўпроқ ўқийлик, ўйлайлик, ёзайлик, гапирайлик, фикр талашиб, баҳслашайлик, салбий ҳолатларни нормамиз эмаслигини таъкидлайлик ва янги авлодга юқори андозаларни тақдим қилайлик. Бўлмасам, ҳайвонлардан фарқимиз қолмайди.\nЯнгиликлар » Жамият » Нега арилар маликаси жамоасини буюк келажак сари етакламайди?\n16:43 Таиланд маликаси касалхонага ётқизилди\n22:45 Британия маликаси илк бор боғчага борди\n15:28 Лондонда арилар тўдаси транспорт ҳаракатини тўхтатиб қўйди (видео)\n11:46 Футболчи арилар ҳақида эшитганмисиз! Британияликлар бунинг уддасидан чиқдилар


Бош сахифа > Фаолият > Ижтимоий-иқтисодий манфаатлар ҳимояси > “ERIELL”ДА КАСАБА УЮШМА ТАШКИЛОТИ ТУЗИЛДИ\n“ERIELL”ДА КАСАБА УЮШМА ТАШКИЛОТИ ТУЗИЛДИ\n31.08.2021. Мамлакатимизда фаолият олиб бораётган йирик хорижий инвесторлардан “ERIELL Oilfield Servises Middle East DMCC” компанияси Республикамиз нефт-газ тармоғида ўз ўрнига эга бўлган йирик хорижий корхоналардан бири ҳисобланади. Мазкур корхона нефт-газ конларида бурғулаш ишларини янги замонавий технологияларни қўллаган холда амалга ошириб келмоқда.\nЎзбекистон Республикаси Мустақиллигининг 30 йиллиги байрами арафасида Қарши шаҳрида “ERIELL Oilfield Servises Middle East DMCC” ташкилотининг таъсис конференцияси бўлиб ўтди.\nКоронавирус пандемияси сабабли киритилган карантин туфайли таъсис конференцияси селектор тизими орқали ўтказилиб, унда корхонанинг Қорақалпоғистон Республикаси, Сурхондарё, Андижон вилоятлари ҳамда Тошкент шаҳридаги студияларидан делегатлар иштирок этдилар.\nТаъсис Конференцияси ишида Ўзбекистон энергетика, нефт-газ ва геология ходимлари касаба уюшмаси Республика кенгашининг халқаро алоқалар бўлими бошлиғи Собиржон Эгамбердиев иштирок этиб, йиғилганлар эътиборига касаба уюшмаси аьзолик афзаликлари ва имтиёзлари, сўнги йилларда касаба уюшма тизимида олиб борилаётган ислоҳотлар, ҳорижий турдош касаба уюшмалари билан ҳамкорлик, ишчи ходимлар ва уларнинг оила аъзоларини соғломлаштириш ҳамда бугунги кунда касаба уюшмалари томонидан ходимлар ва уларнинг оила аъзолари ижтимоий ҳимоясини кучайтириш, бу орқали меҳнат жамоаларида кўтаринки кайфиятни таъминлаш, ишлаб чиқариш самарадорлигини ошириш ишларини янада такомиллаштириш борасида олиб борилаётган тизимли ишлар тўғрисида батафсил маълумотларни тақдим этди.\nТармоқ касаба уюшмаси Республика Кенгаши фаолиятига тааллуқли ушбу маълумотлар ҳамда шу кунгача “ERIELL Oilfield Servises Middle East DMCC” ташкилоти раҳбарияти билан олиб борилган музокаралар ўз самарасини берди. Яъни делегатлар “ERIELL Oilfield Servises Middle East DMCC” ташкилотида касаба уюшма қўмитаси тузилиши ҳақидаги таклифни бир овоздан қўллаб-қувватлашди.\nЎз навбатида касаба уюшма қўмитаси аъзолари, унинг раиси, тафтиш комиссияси аъзолари ҳамда раиси сайланди.\nЙиғилиш делегатлари томонидан Азамат Нарқулов 7000 нафардан ортиқ ходим ишлайдиган нуфузли корхонанинг касаба уюшма қўмитаси раислигига муносиб кўрилди.\n— Сўнгги йилларда мамлакатимизга ўз сармоясини олиб кириб, фаолиятини йўлга қўйган хорижий корхоналарнинг сони ошди, —деди биз билан суҳбатда тармоқ касаба уюшмаси Республика Кенгашининг халқаро алоқалар бўлими бошлиғи Собиржон Эгамбердиев.—Табиийки, бу корхона ва ташкилотларда минглаб ҳамюртларимиз меҳнат қилишмоқда. Уларнинг ҳуқуқ ва манфаатларини касаба уюшмаси ҳимоясига олиш, ходимларни аъзолик афзалликларидан баҳраманд қилиш эса бугунги куннинг устувор талабларидандир. Шу муносабат билан биз ҳорижий корхоналар раҳбарлари билан мунтазам равишда мулоқот ва музокаралар олиб бормоқдамиз. Бунинг натижаси ўлароқ ўтган йилларда “Enter engeenering” компаниясида касаба уюшма ташкилоти тузилганди. Бугунга келиб, компания бошланғич касаба уюшма ташкилоти ходимлар манфаатига хизмат қилиши билан бирга, унинг самарали фаолияти қатор халқаро касаба уюшмалари томонидан ҳам эътироф этилмоқда.\nИшонамизки, бугундан иш бошлаган “ERIELL Oilfield Servises Middle East DMCC” ташкилотининг бошланғич касаба уюшма қўмитаси иш берувчи билан ижтимоий шерикликда амалга оширадиган ишлари ортидан ходимларнинг энг яқин суянчига айланади, меҳнат жамоасининг ишончини қозонади.\nШу ўринда “ERIELL Oilfield Servises Middle East DMCC” ҳорижий корхонаси фаолияти тўғрисида тўхталадиган бўлсак, «2017-2021 йилларда углеводород хом-ашёси қазиб олишни ошириш бўйича чора-тадбирлар дастури» доирасида ERIELL Group томонидан «Ўзбекнефтгаз» АЖ таркибий бўлинмалари билан ҳамкорликда Бухоро вилоятидаги Газли нефт ва газ қазиб чиқариш бошқармаси «Андакли» конининг 15-сон қудуғи ишга туширилди. Ушбу Қудуқ дебити суткасига 220 минг метр кубни ташкил этди.\nШунингдек, ERIELL Group ўз ходимларининг малакасини ошириш масаласига ҳам катта эътибор қаратади.\nЧунки, бугунги кунда нефт ва газ қазиб олиш соҳасидаги ўзгариш ва янгиланишлар, хусусан, технологияларнинг ривожланиб бораётгани замон билан ҳамнафас бўлиш, малака ва кўникмаларни ошириб боришни талаб этади. Бундан ташқари, объектларда режадагидек ва тўғри ташкил этилган фаолиятни таъминлаш учун ERIELL Group ходимлари мунтазам равишда ўз билим ва малакасини ошириш боришлари зарур.\nШу боис ҳам Бурғулаш эритмалари хизмати томонидан ходимлар учун қия йўналтирилган бурғулаш, бурғулаш технологияси, тозалаш тизими каби йўналишларда ўқув курслари ташкил этилган.\nУшбу ўқув курслари амалга оширилаётган ишлар самарадорлигини ошириш, ходимларнинг бурғулаш бўйича малакаларини такомиллаштириш, белгиланган даражани сақлаб туришда муҳим аҳамиятга эга.


"Экопатруль" Нукусда қўшма рейд ташкил қилди - 08.04.2022, Sputnik Ўзбекистон\n"Экопатруль" Нукусда қўшма рейд ташкил қилди\nЭкология ва атроф муҳитни муҳофаза қилиш соҳасидаги қонунчиликни бузган шахсларга нисбатан маъмурий баённомалар тузилмоқда 08.04.2022, Sputnik Ўзбекистон\nТОШКЕНТ, 8 апр — Sputnik. Нукус шаҳрида ўтказилган рейдлар натижасида қонунчилик талабларини бузган шахсларга нисбатан жами 2 430 000 сўм миқдорида жарима қўлланилди. Қўшма рейдлар давом этмоқда. Бу ҳақида Қорақалпоғистон Республикаси Экология қўмитаси хабар бермоқда. Экопатрул томонидан Нукус шаҳар деҳқон бозори ва "Корзинка" савдо мажмуаси атрофида экологик рейд тадбири ўтказилди. Рейд Нукус шаҳар экология бўлими инспекторлари, Ички ишлар бошқармаси ва Миллий гвардия ходимлари ҳамкорлигида ташкил қилинди.Хабарда айтилишича, рейд давомида экология ва атроф-муҳитни муҳофаза қилиш ва табиатдан фойдаланиш соҳасидаги қонунчилик талабларини бузган 9 нафар шахсга нисбатан баённомалар тузилди.Инспекторлар томонидан айрим шахсларга қатъий огоҳлантиришлар ҳам берилган. Айтилишича қўшма рейдларни ўтказиш давом этмоқда.Маълумот ўрнида, экологик назоратнинг асосий вазифаларига атроф муҳитни муҳофаза қилиш ва табиий ресурслардан оқилона фойдаланиш соҳасидаги қонунчилик талаблари бузилишининг олдини олиш, уни аниқлаш ва унга чек қўйиш киради.Инспекторлар атроф муҳит ҳолатини кузатиб боради. Муҳитнинг ифлосланишига, табиий ресурслардан нооқилона фойдаланилишига олиб келиши, фуқароларнинг ҳаёти ва соғлиғига таҳдид солиши мумкин бўлган вазиятларни аниқлайди.\nўзбекистон экология ва атроф-муҳитни муҳофаза қилиш давлат қўмитаси, жарима\nЭкология ва атроф муҳитни муҳофаза қилиш соҳасидаги қонунчиликни бузган шахсларга нисбатан маъмурий баённомалар тузилмоқда\nТОШКЕНТ, 8 апр — Sputnik. Нукус шаҳрида ўтказилган рейдлар натижасида қонунчилик талабларини бузган шахсларга нисбатан жами 2 430 000 сўм миқдорида жарима қўлланилди. Қўшма рейдлар давом этмоқда. Бу ҳақида Қорақалпоғистон Республикаси Экология қўмитаси хабар бермоқда.\nЭкопатрул томонидан Нукус шаҳар деҳқон бозори ва "Корзинка" савдо мажмуаси атрофида экологик рейд тадбири ўтказилди. Рейд Нукус шаҳар экология бўлими инспекторлари, Ички ишлар бошқармаси ва Миллий гвардия ходимлари ҳамкорлигида ташкил қилинди.\nХабарда айтилишича, рейд давомида экология ва атроф-муҳитни муҳофаза қилиш ва табиатдан фойдаланиш соҳасидаги қонунчилик талабларини бузган 9 нафар шахсга нисбатан баённомалар тузилди.\n“Шулардан 8 таси чиқиндиларни белгиланмаган ерга жойлаштирган, 1 таси эса атмосфера ҳавосига зарар етказган. Уларга нисбатан ЎзР МЖтК тўғрисидаги кодексининг 91-модда 1-қисми ва 88-модда 1-қисмига асосан маъмурий баённомалар тузилиб, жами 2 430 000 сўм миқдорида жарима қўлланилди”.\nИнспекторлар томонидан айрим шахсларга қатъий огоҳлантиришлар ҳам берилган. Айтилишича қўшма рейдларни ўтказиш давом этмоқда.\nМаълумот ўрнида, экологик назоратнинг асосий вазифаларига атроф муҳитни муҳофаза қилиш ва табиий ресурслардан оқилона фойдаланиш соҳасидаги қонунчилик талаблари бузилишининг олдини олиш, уни аниқлаш ва унга чек қўйиш киради.\nИнспекторлар атроф муҳит ҳолатини кузатиб боради. Муҳитнинг ифлосланишига, табиий ресурслардан нооқилона фойдаланилишига олиб келиши, фуқароларнинг ҳаёти ва соғлиғига таҳдид солиши мумкин бўлган вазиятларни аниқлайди.


Банк ходимлари бир аёлни ўз жонига қасд қилишга ундашди\n20 Yanvar 13:05 / Published in Ҳодисалар\nБанк томонидан уйини ўғирлаб кетган аёлни қўшнилар қутқариб қолишди\nТурон Фарғона банки ишчиларининг хатти-ҳаракатлари аёлни ўз жонига қасд қилиш даражасига олиб келди.\nАгар қўшнилар бўлмаса, уйидан айрилган аёл ўзини ёқиб юборар эди.\n15 январ куни Фарғона шаҳрида яшовчи Фотима Усмоновани норозилик сифатида ўзини ёқмоқчи бўлганида, қўшнилари қутқариб қолишди.\n42 ёшли Усмонованинг сўзларига кўра, у ёъқлигида Мажбурий ижро бюроси (МИБ) ходимлари унинг уйининг эшигини бузиб кириб, ичкарига кириб, кўчага нарсаларини қўйишган. Воқеа жойига келган Усмоновани қўшнилар тўхтаб қолишди, норозилик сифатида у бензин қуйиб гугурт ёқмоқчи бўлди.\nҲодиса 15 январ куни, Фотима Усмонова Тошкентга даволаниш учун кетганида содир бўлган, МИБ ходимлари унинг уйининг эшикларини синдириб, нарсаларини кўчага қўйишган.\nҲодисага гувоҳ бўлган Усмонованинг қўшнилари дастлаб МИБ ходимларини уйга киритишмади.\nЎзини ёқмоқчи бўлган аёлнинг қўшнилари МИБ ходимларини унинг уйига киришга тўсқинлик қилишди.\nУсмонованинг қўшниларидан бирининг сўзларига кўра, БПИ ходимлари қаршиликларига қарамай, уйдан кўчага нарсаларни олиб кетишни бошлашган. Воқеа жойига Тошкентдан келган Фотима Усмонова 19-январ куни норозилик сифатида ўзига бензин қуйганини айтди.\n— Яқинда мен сирғалиб йиқилиб қорга тушдим, оёғим икки жойда синиб, унга нақшли игналар киритилди, энди эса таёқчаларда ҳаракатланаяпман. Мен даволаниш учун Тошкентга кетганимда, қўшнилар МИБ ходимлари эшигимни бузиб, уйга киришганини айтишди. Тошкентдан келганимда барча буюмларим КАМАЗга юкланиб, кўчага ташланди. Умидсизлигимдан бензин олиб, ўзимга қойдим. Агар қўшнилар мени тўхтатишмаган бўлса, мен ўзимни ёқиб юбормоқчи эдим. Гугуртни қўлларимдан тортиб олишди, — деди аёл.\nҲодисага гувоҳ бўлган Усмонованинг қўшниларидан бирининг айтишича, агар қўшнилар аралашмаса, фожиа юз бериши мумкин эди.\nФотима Усмонованинг сўзларига кўра, 2013 йил 19 декабрда у уй сотиб олиш учун Турон Фарғона банкидан 80 миллион сўм (бугунги курс бўйича 7,6 минг доллар) қарз олган. Усмонованинг ипотека шартномаси бўйича 80 миллион сўмлик уй 10 йил давомида йиллик 18% билан ўтказилиб, гаров сифатида берилди.\n— Мен бу уйни 23 минг долларга сотиб олдим. Уй гаровга қўйилган эди. Ушбу уйни ўзим каби қайта рўйхатдан ўтказганимда, банкдан ипотека кредитини олдим. Мен ишсиз бўлганим сабабли, 2017 йилда банкка кредитларни тўлай олмадим. Кейин келишувга эришилди ва мен ҳам тўламаган пул ва тинга тўладим. 2019 йилга келиб яна 5 ой тўлай олмадим. Мен ишсиз эдим. Мен уларга бир тийин тўлашимни айтдим. Аммо менинг хабаримсиз улар менинг уйимни ким ошди савдосига қўйишди, сотишди ва МИБга топширишди.\nУлар 2017 йилда бекор қилинган суд қарорини ижро этишди ва менинг уйимни ким ошди савдосига қўйишди. Менинг уйим 10 йилга кредит билан сотиб олинди. Менда ҳали вақт бор эди. Кредит 2023 йилда ёпилиши керак. Мен банкка 135 миллион сўм тўладим. Қарздорлигим атиги 33 миллион сўм. Банкдаги қарз муддати тугамасдан мени уйдан ҳайдамоқчи, — дейди Фотима Усмонова.\nФарғона шаҳар БПИ ходими уларнинг жавобгарлиги суд қарорини ижро этиш эканлигини айтди.\n— 15 январ куни Фотима Усмоновага яна 10 кун муҳлат берилди. Шу вақт ичида у уйдан чиқиб кетиши керак эди. Сабаби, уй аллақачон ким ошди савдосида сотилган. Уйни янги эгасига ўтказишимиз керак, — деди БПИ вакили.\nЎзбекистонда ҳукумат амалдорларининг хатти-ҳаракатларидан норози бўлган фуқароларнинг ўзини ёқиб юбориш ҳолатлари маълум. 3,5 ой олдин Наманганда МИБ ходимлари уни уйидан чиқариб юбориш учун келганларида ўзини ёқиб юборган аёл вафот этди. Қариндошларининг сўзларига кўра, аёл шу тариқа МИБ ходимларидан норозилигини билдирган, улар уни икки ярим йил олдин сотиб олган уйидан мажбуран чиқариб юбормоқчи бўлган.\nЎтган йилнинг 30-ноябр куни Андижонда бир аёл қизининг ўлими юзасидан олиб борилаётган тергов ишларига норозилик билдириш учун ўзини ёқди. У нажот топди.\nҚирғизистонда «Ҳизб ут-Таҳрир» нинг Ўзбекистондан келган ёлловчиси қўлга олинган


Исо ҳамиша қулоқ солган | Фарзандларингизга таълим беринг\nОта-онангизга ҳар доим ҳам қулоқ солиш осонми? ~ Тўғри, баъзида бу қийин кечади. Исо Яҳовага ва ота-онасига ҳамиша қулоқ солгани ҳақида эшитганмисиз? ~ Унинг мисоли сизга ҳатто қийин бўлганда ҳам, ота-онангизга қулоқ солишга ёрдам бериши мумкин. Келинг, бу ҳақда кўпроқ билиб олайлик.\nИсо ерга келишидан олдин Отаси Яҳова билан осмонда яшаган эди. Аммо Исонинг ер юзида ҳам ота-онаси бўлган. Уларнинг исмлари Юсуф ва Марям эди. Улар қандай қилиб Исонинг ота-онаси бўлганини биласизми? ~\nЯҳова мўъжиза қилди! Бошқа чақалоқлар онасининг қорнида катта бўлганидек, Исо ҳам Марямнинг қорнида катта бўлибди. Тахминан тўққиз ойдан кейин Исо ер юзида туғилибди. Шундай қилиб, Марям ва унинг эри Юсуф Исонинг ер юзидаги ота-онаси бўлишибди.\nИсо бор-йўғи 12 ёш бўлганида, Отаси Яҳовани севишини кўрсатадиган бир иш қилибди. Бу, Исо ва унинг оиласи Яҳовага топиниш учун узоқ сафарга, Қуддусга боришганида юз берибди. Юсуф ва Марям Қуддусдан уйларига қайтиб келишаётганида, Исонинг йўқолиб қолганини пайқашибди. Биласизми, у қаерда эди? ~\nНега Исо маъбадда эди?\nЮсуф ва Марям Исони қидириш учун Қуддусга қайтиб боришибди. Улар уни топа олишмагани учун жуда хавотирланишибди. Ниҳоят, уч кундан кейин улар уни маъбаддан топишибди! Биласизми, Исо нега у ерда эди? ~ Чунки маъбадда у Отаси Яҳова ҳақида кўпроқ билиб олиши мумкин эди. У Яҳовани яхши кўргани учун Уни хурсанд қилишни хоҳларди. У катта бўлганида ҳам, доим Яҳовага қулоқ соларди. Ҳа, қийинчиликлару азобларга қарамай, Исо ҳамиша итоатли эди. Исо Юсуф ва Марямга ҳам қулоқ солганми? ~ Албатта, Муқаддас Китобда ёзилишича, у шундай йўл тутган.\nИсонинг ўрнагидан нимани ўрганишингиз мумкин? ~ Ҳатто қийин бўлганда ҳам ота-онангизга қулоқ солишингиз керак. Сиз-чи, шундай қиласизми? ~\nЛуқо 1:30–35; 2:45–52\nҚандай қилиб Юсуф ва Марям Исонинг ер юзидаги ота-онаси бўлиб қолишган?\nОта-онаси Исони қачон қидиришган ва улар уни қаерда топишган?\nИсонинг ўрнагидан нимани ўрганишингиз мумкин?


Музликлар шиддат билан эрияпти: Дунёни кутаётган хавфлар\n13:51 / 27.03.2022\nМузликлар қуёшдан келаётган нурни қайтариб, ерни салқинлатиб туради. Агар ер шари музликларидан ажралса ва эриган сувлар океанларга қуйилса, денгиз сатҳи кескин ошади. Бундан ташқари, Ер ўз ўқи атрофида секинроқ айлана бошлайди ва 1 кун узоқроқ давом этиши мумкин.\nАнтарктида ва Гренландия музликлари остида дунёнинг келажаги ёзиляпти, дейди тадқиқотчилар. Глобал иқлим исиши “ер совиткичлари” деб аталадиган музликларнинг кескин қисқаришига сабаб бўляпти. Ўз навбатида музларнинг эриши илиқ ҳаво оқимини кўпайтиради ва бу – музликларни яна ҳам тезроқ эритяпти.\nАнтарктида музликлари / Фото: Вон-Санг-Лее Кореан Полар Ресеарч Институти\nНега музликлар Ер учун муҳим?\nМузлар қуёшдан келаётган иссиқликни коинотга қайтариб, ерни салқинлатиб туради. Қоронғи океан эса иссиқликни сўриб олишга мойил бўлади. Музлар эриса, қуёш нурларини қайтарувчи восита қолмайди ва глобал исиш тезлашади. Агар музлар эриса, глобал сув сатҳи ҳам ошади. Хўш, ҳамма музликлар ҳам сув сатҳига таъсир қиладими?\nСув сатҳини денгиз музи ва музликлар шакллантиради. Денгиз музлари сувда, сув музлашидан пайдо бўлса, музликлар қуруқликда, минглаб йиллар давомида ерга ёғган қорнинг тўпланиб, жипслашишидан ҳосил бўлади. Арктика – денгиз музи, Антарктида ва Гренландия музликлардир.\nАнтарктида музликларининг эриши / Фото: Reuters\nДенгиз музининг эриши худди шиша идишдаги муз эриб, сув сатҳи ўзгармаганидек умумий сув сиғимини ўзгартирмайди. Лекин улар кўпроқ эриб, илиқ ҳаво кўпайса, бу сувнинг кенгайишига ҳам сабаб бўлади ва денгиз сатҳи ошишига таъсир этиши мумкин.\nМузликлар музи эриши эса сув сатҳига жиддий таъсир қилади. Чунки уларнинг суви эриб, океанга қуйилади. Ердаги қуруқликнинг тахминан 10 фоизи музликлар билан қопланган. Уларнинг 90 фоизи Антарктидада, қолган 10 фоизи эса Гренландияда жойлашган.\nШиддат билан эриётган музликлар\n2011-2020 йиллар оралиғида Гренландияда 3-5 триллион тонна муз эриб кетган. Бу – 1 йилда ўртача 357 миллиард тонна муз эриганини англатади. Ҳудудда жами 1 миллион 700 минг километр майдон муз билан қопланган, агар уларнинг барчаси эриб кетса, дунёда денгиз сатҳи 6 метрга кўтарилиши мумкин. Музлар эриши охирги 40 йил ичида 21 фоизга тезлашган.\nШунингдек, изланишлар бу икки қутбда музларнинг эриши 1990 йиллардагидан 6 марта тезлашганини кўрсатган.\n2100 йилгача Гренландия музликларининг эриши / Фото: NASA\nАгар музларнинг эриши секинлашмаса, денгиз сатҳи 2100 йилга бориб, 71 сантиметрга кўтарилиши мумкин. Бу – қирғоқбўйи давлатлари йўқ бўлиб кетиши мумкин дегани. Чунки инсониятнинг қарийб 1/3 қисми қирғоқ чизиғидан 100 километр узоқликда яшайди. Масалан, Тинч океанида жойлашган Тувалу ва Маршалл орол-давлатлари шундайлардан биринчилари бўлиши мумкин.\nМузлар эришининг кун узунлигига таъсири\nЕр айланиш ўқининг Ер юзи билан туташган икки нуқтаси Ернинг қутблари деб аталади. Ер қутблари иккита – Шимолий ва Жанубий қутблар. Жанубий қутбда Антарктида, Шимолий қутбда Гренландия муз массалари жойлашган. Агар Ернинг айланиш ўқи атрофидаги массалар кўп бўлса, Ер тезроқ айланади. Агар шу массалар камайса, Ер секин айланади. Бу ерда муҳим нарса, дейлик шу музликлар ёки денгиз музлари эриса-ю, ўз жойида қолаверса, бу – Ернинг айланишига таъсир қилмайди. Лекин улар эриб, океанларга оқиб туша бошласа, Ернинг айланиш ўқи атрофида массалар камаяди ва Ер секинроқ айланади. Бу – 1 кун узоқроқ давом этишини англади. Масалан, Гренландиядаги барча музликлар эриб, океанга оқиб кетса, глобал денгиз сатҳи 7 метрга кўтарилади ва 1 кун ҳозиргидан 2 миллисекунд кўпроқ бўлиши мумкин.\nЕрнинг ўз ўқи атрофида айланиши / Фото: NASA\nГлобал исиш сабаб Арктика денгиз музи ҳар ўн йилда деярли 13 фоизга эриб боряпти. Сўнгги 30 йилда эса Арктикадаги энг қадимги ва энг қалин музнинг 95 фоизи эриб кетди. Исиш тўхтамаса, Арктика 2040 йилда ёзини музсиз ўтказиши мумкин.\nМузликлар остидан эришни бошлаган\nЯнги тадқиқотларга кўра, музликлар янгича эриш босқичига ўтган. Шу пайтгача музларнинг эришини сунъий йўлдошдан кўриб, қачон қанча муз эриши ҳақида маълумот тўпланарди. Энди музлар асосидан бошлаб эришни бошлаган. Бу – “базавий эриш” дейилади.\n2018 йилги тадқиқотга кўра, ҳар 40 соатда Антарктида миллиард тонналаб музни йўқотади.\nГренландия музликларининг эриши / Фото: ESA\n“Бу йўқотишларнинг аксариятини кузатиш қийин. Чунки биз сунъий йўлдошлардан музнинг маълум ҳудудларда сезиларли даражада юпқалашганини кўришимиз мумкин. Лекин ҳозир эриш юзадан эмас, балки пастдан юқорига қараб содир бўлмоқда”, – деган Британия Антарктика тадқиқотининг геофизиги Роберт Лартер.\nОдатда муз қояларининг юза қисми ўта силлиқ бўлади. Geophysical Research Letters тадқиқотига кўра, музлар остидан эришни бошласа, уларнинг юзаси дағаллашади. Яъни муз остининг эриш даражасини муз юзасининг силлиқлигини текшириб билиш мумкин.\nОкеан ва атмосфера тадқиқотлари миллий бошқармаси (The National Oceanic and Atmospheric Administration – NOAA) маълумотига кўра, кейинги 30 йилда Қўшма Штатлар қирғоқларида денгизлар сатҳи 25-30 сантиметр кўтарилиши мумкин.\nАрктика денгиз музлари / Фото: NASA\nNOAA миллий океан хизмати директори Никол ЛеБёф 2050 йилга бориб, сув тошқинлари ҳозиргидан 10 мартадан кўпроқ содир бўлишини айтмоқда. Бу – айрим жойларда 2-5 йилда юз берадиган табиат ҳодисаси ҳар йили бир неча маротаба содир бўлишини англатади.\nЕрни кутаётган офатлар\nГлобал денгиз сатҳи 1900 йилдан бери 17-18 сантиметр кўтарилган ва кўтарилишда давом этяпти. Бу қирғоқбўйи давлатлар ва кичик орол давлатларда тошқин, бўрон каби экстремал табиат ҳодисаларини кўпайтириши мумкин.\nШунингдек, қутбий ўзгаришлар илиқ оқимларни кўпайтиради, натижада тахмин қилиб бўлмайдиган об-ҳаво пайдо бўлади. Бу эса глобал озиқ-овқат системасига жуда катта зарар етказади. Озиқ-овқат нархлари кўтарилади, дунёнинг заиф давлатларига очарчилик хавф солади.\nМузлар эриши билан Арктика томон янги сув йўллари очилади. Янги йўналишлар вақтни тежаши мумкин, аммо саёҳатлар жуда хавфли бўлади. Кемалар ҳалокати ёки нефтнинг сувга оқиб кетиши экипажни қутқаришни имконсиз қилиб қўйиши мумкин.\nДенгиз музларида яшайдиган ҳайвонлар музларнинг эришига мослашади ёки ҳалок бўлади. Қутб айиқлари, моржлар, арктика тулкилар, қорли бойқушлар, буғулар ва бошқа турлар учун фожиа юз бериши мумкин.\nЭриган музда қолган қутб айиғи / Фото: Getty Images\nАрктика ва қуруқликдаги музликлар ўзида катта миқдорда метан ва иссиқхона газларини сақлайди. Музлар эриганда бу газлар ҳам тарқалиб, глобал исиш яна ҳам тезлашади. Иссиқ эса музларнинг ўзини яна ҳам тезроқ эрита бошлайди ва биз ҳозиргидан ҳам ғайритабиий иқлим ўзгаришларига гувоҳ бўлиб бораверамиз.\nЗуҳра Абдуҳалимова, Kun.uz мухбири\n12:30 / 12.12.2021\nАнтарктида тўғрисида кўпчилик билмайдиган 9та ғаройиб факт\n19:04 / 12.11.2021\nАнтарктидадан уч минг километр узоқликда ноёб пингвин тури топилди\n23:19 / 30.08.2021\nСайёрадаги энг шимолий орол аниқланди


Тошкентда автомобиль эшигига осилиб, операторлик қилган йўловчи жаримага тортилди - EFFECT.UZ\nИнтернет тармоқларда автомобиль эшигига осилиб, ўз ҳаёти учун хавф туғдиргани акс этган эркакнинг видеоси тарқалди. Тошкент шаҳар ИИББ матбуот хизмати ҳолат бўйича расмий маълумот берди.\nАниқланишича, ҳолат 2021 йил 9-октабр куни тахминан соат 14.00 да рўй берган. «Матиз» русумли автомобилни (давлат рақами 01 Й 687 Я) ишончнома асосида 1999 йилда туғилган Жасур Х. бошқарган, суратдаги йўловчи эса – 1995 йилда туғилган Умаржон Э. бўлган.\nЙўловчига нисбатан Ўзбекистон Республикаси Маъмурий жавобгарлик тўғрисидаги кодексининг 138-моддаси 4-қисми («Пиёдалар ва йўл ҳаракати бошқа иштирокчиларининг йўл ҳаракати қоидаларини бузиши») бўйича маъмурий баённома расмийлаштирилди. Автомобил ҳайдовчиси ҳам жаримага тортилди.


Ўзбек рэппери: 'Майкл Жексон ва Шакиранинг истеъдоду жасоратига тан бераман' - BBC O'zbek\nЎзбек рэппери: 'Майкл Жексон ва Шакиранинг истеъдоду жасоратига тан бераман'\n18 يناير/ كانون الثاني 2014\nБу икки юлдуз хонанданинг мухлиси бўлган Фарийдун Асқарийнинг ўзи Афғонистон булбули Аҳмад Зойирнинг қўшиқларини куйлаб, ўзи учун кутилмаган бир ҳолатда санъат оламига қадам қўйган.\nАгар, таъбир жоиз бўлса, суҳбатдошимизнинг тақдири сизга худди ҳинд киноларини эслатиб юборади.\nИкки йилдирки, Швейцарияда муҳожиратда истиқомат қилаётган Фарийдун асли Афғонистоннинг асосан ўзбеклар яшовчи Маймана шаҳридан. Ҳозир 30 ёшда.\nФарийдун учун катта санъатга йўл 90-йиллар бошларида, ҳали мактаб ўқувчиси экани чоғида укаси билан икковлон толиблардан қочиб, бошпана излаб борган Эрондан бошланади.\nЁш бошига тушган муҳожирлик аламларини Аҳмад Зойирнинг "Мен учун ортиқ кўз ёш тўкма" ашуласига солиб куйлаётган бир ерида тўрт танга пул илинжида ўзи тиним нималигини билмай меҳнат қилаётган қурилиш раҳбарининг машҳур хонанда дўстининг назарига тушиб қолади.\nФарийдун худди шу инсоннинг кўмагида илк бор ўз овозини Эрондаги ростмана овоз ёзиш студиясида синаб кўради.\nЎз овози билан у ердагиларни тан олдиргач, бир қанча эронлик хонанда ва мусиқий гуруҳлар билан ижодий ҳамкорлиги бошланади.\nҚисқа вақтнинг ичида Эронда қатор клиплар яратиб, минглаб мухлислар орттиришга ҳам улгуради.\nҚўшиқлари Афғонистондаги қатор телевизион каналларнинг ҳам эътиборига тушаркан, ўзининг овозию услуби билан она Ватанида ҳам кўпчиликнинг кўнглидан жой олади.\nФарийдуннинг айтишича, Эрондан Афғонистонга қайтиб, ҳаёти ва ижодий фаолиятини энди йўлга қўйиб олдим деганда, сиёсий қарашлари сабаб, таъқибга учрайди ва Швейцариядан бошпана олишга мажбур бўлади.\nАммо, суҳбатдошимизнинг сўзларидан аён бўлишича, муҳожирлик ҳаётининг қаттиқликларига қарамай, ҳануз ижод қилиш, янгидан янги ашулалар яратишдан тўхтамаган.\nФарийдун шахсан ўзи марҳум поп юлдузи Майкл Жексон ва Шакираларнинг истеъдоди ва жасоратига тан беришини айтаркан, қўшиқчи сифатида ҳеч кимга тақлид қилмаслигини алоҳида таъкидлайди.\nImage caption Фарийдун манаман деган юлдузи бўлмайдими, хонанда сифатида ҳеч кимга тақлид қилмаслигини айтади\nАфғонистоннинг асосан ўзбеклар яшовчи шимолий минтақаларида эса, ўз она тилида рэп айтувчи хонандаларни деярли учратмайсиз.\nЙилларки, муҳожиратда яшаётганига қарамай, Афғонистондаги ижод аҳли билан алоқаларини узмаган Фарийдун бир кун келиб, барибир, ўз она Ватанимга қайтаман, дейди.\nФарийдуннинг айтишича, энг азалий орзуси бир эмас, бир нечта ва шунда ҳам юлдуз бўлиб, миллиардлар ишлаш эмас: Бир орзуим Ватанимнинг ором бўлиши, кейингиси одамлар бир парча нонга зор бўлмасин ва энг сўнггиси шундай бир ижодий мерос қолдирсамки, ўзбек ёшлари ундан баҳраманд бўлиб, менинг меҳнатимни давом эттиришсин, дейди у.\nЙилларки, Эрондаги "Live Records" профессионал овоз ёзиш студияси билан ҳамкорлик қилаётгани, Афғонистон, Эрон, Туркия ва Швейцарияда ўндан ортиқ ашулалар яратишга муваффақ бўлгани, улардан айримларининг шеър ва мусиқаларини ўзи ёзаётганига қарамай, Фарийдун камтарлик билан ўзини ҳануз ҳаваскор қўшиқчи санашини айтади.\nЎз санъати орқасидан дунёнинг қатор давлатларида минглаб мухлислар орттирган ўзбек рэп қўшиқчиси Фарийдун Асқарий билан суҳбатимизда батафсил тингланг.


Ҳуқуқий маданиятни ошириш фақат давлат органлари иши эмас – Суд экспертизаси маркази директори\nЎзбекистон 17:29 / 20.02.2019 1902\nАдлия вазирлиги ҳузуридаги Хадича Сулаймонова номидаги Республика суд экспертизаси марказининг директори, юридик фанлар доктори, профессор Худоёр Маматов фуқароларнинг ҳуқуқий саводхонлиги даражасини оширишга тўсқинлик қилувчи муаммо ва камчиликларни маълум қилди.\n«Ҳуқуқий маданиятни юксалтиришда, энг аввало, ҳуқуқий таълим ва тарбия борасидаги ишлар тизимли ва узвий олиб борилмаяпти. Узоқ йиллар давомида бу масала ҳуқуқни муҳофаза қилувчи органлар ва айрим давлат органларининг иши сифатида қараб келиниб, бунда оила, маҳалла ва фуқаролик жамияти бошқа институтларининг иштироки етарлича таъминланмаган», – деб ёзади у.\n2019 йил 9 январда Ўзбекистон Республикаси Президентининг «Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида»ги фармони қабул қилинди. Унда муҳим бешта кичик йўналишлар баён этилган:\nбиринчи йўналиш, «Оилада ҳуқуқий тарбияни шакллантириш ва ҳуқуқий маданиятни юксалтириш»;\nиккинчи йўналиш, «Аҳолининг ҳуқуқий маданиятини юксалтиришда маҳалла институтининг ролини кучайтириш»;\nучинчи йўналиш, «Таълим муассасаларида ҳуқуқий саводхонликни ошириш»;\nтўртинчи йўналиш, «Давлат органлари ва ташкилотлар ходимларининг ҳуқуқий маданиятини юксалтириш»;\nбешинчи йўналиш, «Аҳоли барча қатламларининг ҳуқуқий маданиятини юксалтириш» учун амалга оширилиши зарур бўлган вазифаларни белгилаб берган.


НАТО Афғонистонда 2017 йилдан сўнг ҳам қолади ва ўз позициясини янада мустаҳкамлайди\n08:52 / 30.06.2017\nНАТО Афғонистонда 2017 йилдан сўнг ҳам қолади ва ўз ҳарбий кучларини янада мустаҳкамлайди. Бу ҳақда Шимолий Атлантика альянси бош котиби Йенс Столтенберг пайшанба куни НАТО мудофаа вазирларининг Афғонистон бўйича йиғилиши якунида маълум қилди.\n"Биз “Қатъий қўллаб-қувватлов” миссиямизни 2017 йилдан сўнг давом эттирамиз. Бугун шуни тасдиқлашим мумкинки, у ердаги ҳарбий кучларимизни ҳам мустаҳкамлаймиз", - деди у. Таъкидланишича, НАТОнинг 15 давлати Афғонистондаги миссияга ўз ҳиссасини янада ошириш бўйича мажбурият олди. "Шунингдек, Афғонистон хавфсизлик кучларини молиялаштиришни 2020 йилгача давом эттирамиз", - дея қўшимча қилиб ўтди Столтенберг.\nУнинг сўзларига кўра, бу бўлинмалар сифат жиҳатидан янги даражага ўтиши лозим. "Айнан шунинг учун миссиямиз доирасида афғон махсус топшириқли отрядлари сонини икки баробарга ошириш ниятидамиз. Биз Афғонистонга янги самолётлар тақдим этамиз ва учувчиларни тайёрлаймиз. Шунинг учун ҳарбий академиялардаги жойларни кадрлар тайёрлаш мақсадида кўпайтирмоқдамиз", - дея таъкидлаб ўтди Столтенберг.\nАльянс бош котиби сўзларига кўра, Украина НАТОнинг Афғонистондаги миссиясини қўллаб-қувватлашда давом этишга ваъда берган.\n"Украина мудофаа вазири йиғилишда иштирок этди. У Украина Афғонистон ва бизнинг ушбу давлатдаги амалиётимизни қўллаб-қувватлашини тасдиқлади", - деди у.\nБош котиб сўзларига кўра, Украина Афғонистон учун қўшимча куч ва маблағ ташкил этиш бўйича анжуманда қатнашади. "Барча давлатлар бўйича маълумот бера олмайман, бироқ Украинага бизнинг Афғонистондаги миссиямизга ҳисса қўшгани учун миннатдормиз", - дея таъкидлаб ўтди Столтенберг.


Бўлим: Ҳикматлар\t Сана: Шанба, 15 Июл 2017 19:14\t Муъаллиф: Анвар Аҳмад\nБосния республикасининг марҳум президенти Али Изетбегович вафот этгач унинг тўшаги остидан босния тилида ёзилган қуйидаги варақчани дўхтирлар топиб олишди.\n– Агар сен осмон чўққисига етсанг ҳам ўлим ниҳоянг бўлур.\n– Курраи заминни шарқидан ғарбигача айланиб чиқсанг ҳам жимжитлик бошланишинг бўлур.\n– Ҳаётлик пайтингда кўплаб меҳмонларни кутиб оласан, лекин рағбат қилмаган менмон тўсатдан келур.\n– Ўлимдан кейинги ҳаётингни бошлашинг учун ҳамма нарса ниҳоя топур.\nБу олам ҳам бир кун ниҳоясига етади, бас, сен ёмон томонга оғмаган истиқоматда ҳаёт кечир.


Тожикистон вилоятлари аҳолиси электр таъминотининг узилишидан шикоят қилмоқда\nТожикистон вилоятлари аҳолиси кундузи ва кечаси маълум вақтларда электр узилишидан шикоят қилмоқдалар. «Барки Тожик» энергия холдингининг таъкидлашича, электр таъминотидаги узилишлар йирик подстанциялар ва юқори вольтли электр узатиш тармоқларида профилактика ишлари билан боғлиқ.\nСўғд вилоятининг Ашт туманида яшовчи Амрулло WhatsApp орқали «сўнгги 4-5 кун ичида барча қишлоқларда электр қуввати кун давомида ўчириляпти», дейди. Унга кўра, бензин қуйиш шохобчаларида узоқ навбатлар пайдо бўлган, одамлар электр йўқлиги сабабли электр генераторларидан фойдаланишга мажбур бўлмоқдалар.\nТурсунзоданинг Пахтаобод қишлоқ кенгашида яшовчи Азиз ҳам электр энергияси билан боғлиқ муаммолар ҳақида хабар берди. Унинг сўзларига кўра, ўтган ҳафта электр энергияси кунига атиги 6 соатгина етказилган. Ўзини Хатлон вилояти Кушониенский тумани Заргар қишлоқ кенгашида яшовчи Анвар деб таништирган «Озоди Радио» веб-сайтининг яна бир фойдаланувчиси, аҳоли кунига атиги 6 соат «ёруғлик» билан таъминланаётганини, «шу сабабли уйларда иссиқ сув ёки иссиқ овқат йўқ» деб айтди.\n«Барки Тожик» вакили Нозиржон Ёдгорининг айтишича, энергетика холдинги 6 октябрь куни вилоят аҳолисини катта подстанциялар ва юқори вольтли линияларда профилактика ишлари олиб борилиши сабабли кун бўйи «ёруғликсиз» қолиши мумкинлиги ҳақида огоҳлантирган. “Қишки мавсумга тайёргарлик кўриш мақсадида профилактика ишлари олиб борилмоқда. Умуман олганда, ҳеч қандай чегара ҳақида гап бўлмайди. Мутахассисларимиз бутун республика бўйлаб электр узатиш тармоқлари ва подстанцияларни ҳамда бошқа жиҳозларни таъмирлаш билан шуғулланмоқдалар. Шуни такрорлайманки, бу одатий ҳолат: бундай профилактика ҳар йили қиш арафасида амалга оширилади “, — деди Ёдгори. Компания шунингдек, 5 октябрь куни “Душанбе-2“ ИEС иш бошлаганини, бу эса истеъмолчиларни электр энергияси билан таъминлаш жараёнини яхшилашини маълум қилди.\nТожикистонда электр энергиясини етказиб беришга чекловлар тахминан 20 йил давомида жорий қилинган ва октябрдан апрель ойининг ўрталарига қадар давом этган.\n2017 йилда куз-қиш даврида биринчи марта Тожикистон электр энергиясини етказиб беришга чеклов киритмади. Кейин «Барки Тожик» компанияси мамлакатда янги кичик гидроэлектростанциялар ва иссиқлик электр станциялари қурилгани ҳақида хабар берди, бу уларга электр энергиясини чекловсиз ўтказиш имконини беради.\nИюль ойида расмийлар мамлакат аҳолисини электр энергияси билан таъминлашга чеклов қўйишини эълон қилди. Куз-қиш даврида электр энергияси танқислигини олдини олиш учун ҳукумат шу чорани кўришга мажбур, дейилади Вазирлар Маҳкамасининг мамлакат аҳолисига мурожаатида.\nЁзги мавсумда электр энергиясини етказиб беришга чекловлар киритилишининг асосий сабаби расмийлар сувни кам деб айтишмоқда — расмий маълумотларга кўра, 2019-2020 йил куз ва қиш ойларида Вахш ва Панж дарёларининг шаклланиш зонасида жуда кам қор ёғди, бу ўтган йиллар ҳажмининг 50 фоизини ташкил этди. Бироқ, чегара ҳеч қачон жорий этилмаган — сентябрь ойининг бошларида «Барки Тожик» компанияси Нурек сув омборини тўлдиришини эълон қилди.


Биоценозлар ва экосистемалар » Biologiya » Slayd » Slayd | Prezentatsiya | PPT\nAsosiy / SlaydlarBiologiya Биоценозлар ва экосистемалар\nБиоценозлар ва экосистемалар\nБиоценознинг фазовий тузилмаси\nБиоценозларда популяциялар сонининг идора этилиши.\nБиоценоз (лотинча «биос»—ҳаѐт. «ценоз»— умумий) дейилганда бир хил муҳитга мослашиб олган ва бир жойнинг ўзида бирга яшайдиган барча организмлар тушунилади.\nБиоценоз тузилмаси Биоценоз ҳам хилма-хил тузилмага эга. Одатда у тур, фазо ва экологик тузилмаларга бўлиб ўрганилади. Биоценознинг тур тузилмаси дейилганда биоценоздаги турларнинг хилма-хиллиги, миқдори, уларнинг фенологик ҳолати ва ҳоказолар эътиборга олинади.\nБиоценознинг фазовий тузилмаси. Ҳар қандай жамоа унинг таркибий қисми ҳисобланган ўсимлик билан боғланган ва тавсифланади. Жамоанинг шаклланиш даврида турлар ҳар хил ҳолатларда жой оладилар. Баъзи бир турлар тупроқда, иккинчи бирлари унинг юзасида, сувликда тарқалиши мумкин.\nБиоценозларда популяциялар сонининг идора этилиши Популяциялар сонининг ўзгариши аввало ўз-ўзини идора этиш жараѐни ҳисобланиб, икки хил, яъни модификацион ва регуляцион бошқарувчиларга ажратилади.\nЭкосистемаларнинг биологик маҳсулдорлиги\nЖамоанинг ҳаѐт фаолияти натижасида органик моддалар тўпланади ва сарф бўлиб туради. Демак, ҳар бир экосистема маълум даражада маҳсулдорликка эга.\nЭкосистемаларнинг ўзгариши Бирор-бир биогеоценозни бир неча йил давомида кузатиш орқали унинг ўзгаришининг гувоҳи бўлиш мумкин. Бунда яшаш шароити, организмлар гуруҳи, жамоанинг тузилиш таркиби ва организмларнинг ўзаро муносабат хусусиятлари ўзгаради.\nTeglar: тузилмаси Биоценоз сонининг идора Биоценознинг унинг организмлар Жамоанинг Экосистемаларнинг турлар мумкин 1203ар дейилганда ўзгариши бўлиб популяциялар этилиши фазовий Биоценозларда муносабат\nЭкосистемалар экологияси Табиий ва сунъий экосистемалар\nЭкосистемалар ёки экотизимлар


ИШИД жангарилари Туркия ҳудудига ракета отди\n21:41 / 22.09.2016\nИШИД жангарилари Сурия ҳудудидан туриб Туркия жанубига ракета йўллади. Бу ҳақда Reuters хабар тарқатган.\nХабар қилинишича, ракета чегара ҳудуддаги Килис шаҳрига келиб тушган. Камида битта ракета аҳоли гавжум бўлган савдо-сотиқ ҳудудига келиб тушган.\nТиббиётчиларнинг маълум қилишича, 6 киши жароҳатланган, уларнинг 5 нафари болалардир. Жабрланганларнинг барчаси суриялик қочқинлар экани маълум бўлган. Жабрланувчилар шифохонага еткизилган, уларнинг ҳаётига хавф таҳдид солмаяпти.\n2016 йил бошидан буён Сурия шимолидаги ИШИД назорати остидаги ҳудуддан Туркия ҳудудига йўлланган ракета зарбалари оқибатида Килисда 21 киши ҳалок бўлган, 80 киши жароҳатланган. 22 сентябрь куни келиб тушган ракета Туркия ҳарбийлари Сурияда 24 август куни "Фрот қалқони" амалиёти бошлашидан бери илк марта ракета келиб тушиши бўлди.\n"Фрот қалқони" амалиёти доирасида Сурияга танклар ва артиллерия бўлимлари ҳамда махсус топшириқли ҳарбийлар олиб кирилди. Амалиётдан асосий мақсад - чегара ҳудудини ИШИД жангариларидан тозалаш ҳисобланади. Кейинроқ, бу амалиёт курдларга қарши экани ҳам маълум бўлди. Туркия ИШИДдан озод қилинган ҳудудларни Сурия мухолифатига олиб бермоқда.


Дилшод Нуралиев "Локомотив"нинг мағлубияти, футболчиларнинг хатолари ва таркибда қандай ўзгаришлар бўлиши ҳақида - Zamin.uz\n10:01 / 24.08.2020\nДилшод Нуралиев "Локомотив"нинг мағлубияти, футболчиларнинг хатолари ва таркибда қандай ўзгаришлар бўлиши ҳақида\n“Локомотив” клубида бош мураббий ўзгартирилгани ҳақида яқинда хабар бергандик. Андрей Фёдоров истеъфога чиқарилгач, Дилшод Нуралиев вақтинча жамоани бошқариб туради. Бунга қадар у “Локомотив”нинг U-21 жамоасига устозлик қилиб келаётганди.\n“Қўқон-1912”га қарши ўйиндаги мағлубият ҳақида\nДилшод Нуралиевнинг дебюти “Қўқон-1912” билан ўйинга тўғри келди. Бироқ ўша ўйин арафасида вақтинча бош мураббий деб эълон қилинган мутахассис жамоаси билан мағлубият аламини татиб кўришга мажбур бўлди. Аслида “Локо” ҳисобни очгач, ғалаба қозониши мумкин эди. Аммо учрашув охирига қадар қўқонликлар иккита гол уришди. “Локомотив” дарвозабони Жавоҳир Илёсовнинг хатолари эса жамоасига қимматга тушди.\n- Мағлубиятда биргина дарвозабонни айблаб бўлмайди, бутун жамоа ютқазди, - дея ўша ўйинни эслади, Нуралиев. - Мағлубиятлар кўпайиб кетгани сабабли ўйинчиларимиз ўзларига бўлган ишончни йўқотиб қўйишган. Ундан олдин АГМК билан учрашувда 1:1 ўйнаб туриб, ўйин охирида иккита гол ўтказиб ютқазишди. Футболчиларнинг жисмоний ҳолати ҳам 90 дақиқага етмай қоляпти ва учрашув давомида чарчаб қолишяпти. Бундай омиллар эса пандемияга ҳам боғлиқ бўлиб қолган. Дам олиш кунлари эса машғулот ўтказилмаган. Демоқчиманки, муваффақиятсизликларга бир эмас, бир нечта омиллар таъсир кўрсатган.\nКлуб раҳбарияти жамоани менга ишониб топширди. Энди қўлимдан келганича меҳнат қиламан. Ҳеч қачон меҳнатдан қочган инсон эмасман. Афсуски, “Қўқон-1912” билан баҳсда жуда аламли мағлубиятга учрадик. Кечаги ўйинда ихтиёримдаги бор футболчилар билан вазиятни тўғрилашга ҳаракат қилдим. Барибир хато қилиб қўйдик. Аламлиси, оддий вазиятларда хатога йўл қўйяпмиз. Яна устимизда ишлаш бўйича ўйланяпмиз. Олдимизда эса иккита кучли ўйин турибди. Жамоадагилар ҳам вазиятни тушуниб туришибди.\nКлубнинг қаддини кўтаришга ҳаракат қиламиз. Таркибимиздаги ўйинчилар ўйнашни билишади. Лекин жамоага янги қон қуйиш керак. Лекин вазиятни яхшилаш учун тубдан бурилишни тез фурсат ичида амалга ошириш қийин. “Пахтакор”га жиддий қаршилик кўрсатишга ҳаракат қиламиз. Бу ёғи Худодан. Жамоани юзимиз ёруғ ҳолатда қийин вазиятдан олиб чиқиб кетишга бор кучимиз билан уринамиз. Иккинчи даврага тайёргарлик учун бироз вақт бўлади. Айни пайтда эса яхшироқ тайёрланиш учун вақт ҳам йўқ.\nМана шундай пайтда вазиятни тўғрилаш ҳам қийин. Шунга қарамай, йигитларга минг раҳмат, улар оғир дамда ҳам қўлларидан келганича ҳаракат қилишяпти. Тўғри, хато ҳаммада бўлади, лекин бизнинг қилаётган хатоларимиз оддий ҳолатларда юз беряпти ва бу якунда голга олиб келяпти. Шу камчилигимизнинг олдини олсак, ўйлайманки, натижаларга эриша оламиз. Ҳозир эса футболчиларимизга жуда қийин. Айниқса, руҳий ўрага тушиб қолишган ва бу ҳол оғир бўляпти.\nНуралиев “Локо”ни оғир вазиятдан олиб чиқа оладими?\nТемирйўлчиларнинг муваффақиятсизлиги кеча ёки бугун бошлангани йўқ, мавсум бошидан буён шу аҳвол. Дилшод Нуралиевнинг бош мураббийликка тайинланишини эса гўёки “ўт ўчирувчиликка” қиёслаш мумкин. Ростдан ҳам вазият оғир. Бундай шароитда эса Нуралиевга вақтинчалик бўлса ҳам вазиятни ўзгартириш учун жамоани ишониб топширишди. Мураббий эса гапида давом этар экан, шундай деди:\n- Буни кўпроқ клуб раҳбарларидан сўраганингиз яхши. Улар менга ишонишди ва бош мураббийликни топширишди. Бунгача ёшлар жамоасида ишлаб тургандим. Айтишим керакки, ёшлар жамоасида аста-секин ўз ўйинимизга эга бўлиб бораётгандик. Раҳбарият менга ишониб жамоани топширишдими, бунга рад жавобини беришга ҳаққим йўқ. Андрей Фёдоров истеъфога чиқарилгач, мендан вақтинча бош мураббий бўлиб ишлаб туришимни таклиф қилишди. Балки бошқа мураббий топишар, буни билмайман. Бу ҳақдаги саволни раҳбариятга бериш керак. Биз эса гўёки аскармиз. Қаерга бориб ишла деса, ўша жойда ишлаймиз. “Локомотив”ни қийин аҳволдан олиб чиқиб кетишга ҳаракат қиламиз.\nТаркибни кучайтириш учун кимларни таклиф қилмоқчи?\n“Локо”ни бир қатор етакчилар тарк этишди. Табиийки, бу ҳам клубга ўз таъсирини кўрсатяпти. Чунки йўқотишларнинг ўрни янги футболчилар ёрдамида тўлдирилгани йўқ. Дилшод Нуралиев эса таркибни кучайтирадими?\n- Биз кўпроқ иқтидорли ёшларга эътиборни оширамиз. U-21 жамоасидан 3-4 нафар футболчиларни асосий таркибга қўшиб, уларга ҳам ўйин амалиётини тақдим этамиз. Клуб раҳбарларига эса жамоани кучайтириши мумкин бўлган тўрт нафар янги номзодни айтдим. Агар ўша ўйинчилар билан келишувга эришиб, жамоамизга олиб келсак, янада яхши бўларди. Ҳозир эса раҳбарият улар билан музокаралар олиб боришяпти. Лекин ҳозирча уларнинг номларини айта олмайман. Худо хоҳласа, тез кунларда ҳаммаси ойдинлашиб қолади. Насиб қилса, “Локомотив”ни бу ҳолатдан қутқара оламиз, - деди мураббий.\nНивалдо «Қўқон-1912» ўйинидаги ирқчилик бўлгани бўйича ЎФАга шикоят ёзди\n8-04-2018, 22:53, Спорт\nОЧЛ. «Локомотив» - «Ад-Дуҳайл» учрашувига кириш бепул\n12-03-2018, 00:08, Спорт\nЭртага "Локомотив" - "Ал Ваҳда" учрашуви олдидан ўйинолди матбуот анжумани ўтказилади\n10-02-2018, 23:49, Спорт\n«Локомотив» таркибида нигериялик ҳужумчи кўрикдан ўтади\n11-07-2017, 06:42, Спорт


Ана холос! Роналдуни кўрмаган кореялик мухлислар ташкилотчилардан 50 млн евро талаб қилишмоқда\n31 июль, 2019, 17:23 926\nШартномага кўра у ўйнаши керак эди.\nЖанубий кореялик мухлислар “Ювентус” ҳамда К-Лига юлдузлари ўртасидаги учрашув ташкилотчилари билан судлашишмоқчи.\nГап шундаки, стадионга келган 60 минг нафар мухлис туринликларнинг асосий юлдузи Криштиану Роналдуни майдонда кўришмаган. Шартномада эса Роналду ушбу учрашувда камида 45 дақиқа ўйнаши ва ўйиндан сўнг дастхат қўйиш маросимида иштирок этиши белгилаб қўйилган эди.\nFootball Italia нашри тарқатган хабарга кўра адвокат Ким Мин-Ки ташкилотчиларга жамоавий даъво аризаси тайёрламоқда. У чипталар учун тўланган 52,40 евро ва унинг комиссияси учун 0,76 евро, бундан ташқари етказилган маънавий зарар учун ҳар бир мухлисга 760 евродан товон пули тўланишини талаб қилмоқчи. Бу эса тахминан 50 млн евро бўлади.\nЭслатиб ўтамиз, “Ювентус” бош мураббийи Маурицио Сарри шу куни Роналду жароҳати сабаб майдонга тушмаганини иддао қилган эди.\nРоналду Малайзия компанияси рекламасида суратга тушди (видео)\nРоналду жароҳат олди. У мавсумнинг илк учрашувини ўтказиб юбориши мумкин\nРоналду: Мен энди пулга муҳтож эмасман